

**Gádoros Nagyközség Önkormányzata**

**5932 Gádoros, Kossuth Lajos utca 16.**

ELŐTERJESZTÉS

a KÉPVISELŐ-TESTÜLET 2025. november 18-ai rendes ülésére

**12. Napirend:**

**Tárgy:** Jelentés a határozatok végrehajtásáról

**Előterjesztő:** Dr. Szilágyi Tibor polgármester

**Készítette:** Dr. Szilágyi Tibor polgármester

**Előzetesen tárgyalja:**

**Az előterjesztés a jogszabályi rendelkezéseknek megfelel:** Kőszegi Erzsébet Mária jegyző s.k.

**Az előterjesztéssel kapcsolatos törvényességi észrevétel:**

**A döntéshez egyszerű** ☒

**minősített** ⬜ **többség szükséges.**

**Az előterjesztés a kifüggesztési helyszínen közzétehető:**

**Igen** ☒

**Nem** ⬜

**Az előterjesztést nyílt ülésen kell tárgyalni**. ☒

**Az előterjesztést zárt ülésen kell tárgyalni. ⬜**

**Azelőterjesztés zárt ülésen tárgyalható. ⬜**

**ELŐTERJESZTÉS**

**A Képviselő-testület 2025. november 18-án tartandó rendes ülésére a lejárt határidejű határozatok végrehajtásáról**

**Tisztelt Képviselő-testület!**

**Gádoros Nagyközségi Önkormányzat Képviselő-testület a 2025. 08. 26-ai rendkívüli ülésen a 102/2025. (VIII. 26.) KT határozattal a** Képviselő-testület a TOP\_PLUSZ-1.2.1-21-BS1-2022-00015 azonosítószámú projekt keretében „Gádoros Kossuth utcai csapadékvíz elvezetése” tárgyú, Kbt. 112. § (1) bekezdés b) pontja szerinti nemzeti, nyílt közbeszerzési eljárásban a közbeszerzésekről szóló 2015. évi CXLIII. törvény alapján úgy döntött, hogy hozzájárul a tárgyi közbeszerzési eljárás megindításához és észrevételek nélkül jóváhagyja az Ajánlattételi felhívás és Ajánlattételi dokumentáció alapján a közbeszerzési eljárás kiírását és lefolytatását.

Felkérte a Polgármester Urat a szükséges intézkedések megtételére.

Végrehajtás határideje: azonnal

Végrehajtásért felelős: Dr. Szilágyi Tibor polgármester

* ***A közbeszerzési eljárás jelenleg is zajlik. Az ajánlatok beérkeztek, a bírálatuk folyamatban van.***

103/2025. (VIII. 26.) KT határozattal a Képviselő-testület a „Gádoros Kossuth utcai csapadékvíz elvezetése” TOP\_PLUSZ-1.2.1-21-BS1-2022-00015 azonosítószámú projekt keretében a Bíráló bizottság létszámát és összetételét az alábbiak szerint hagyta jóvá:

• 1 fő pénzügyi szakértelemmel és szavazati joggal: Líbor Zsolt Istvánné

• 1 fő közbeszerzés tárgya szerinti szakmai szakértelemmel és szavazati joggal: Mádai Éva

• 1 fő jogi szakértelemmel és szavazati joggal: Kőszegi Erzsébet Mária

• 1 fő közbeszerzési és jogi szakértelemmel és szavazati joggal: dr. Lánchidi Csaba felelős akkreditált közbeszerzési szaktanácsadó

Felkérte a Polgármester Urat a szükséges intézkedések megtételére.

Végrehajtás határideje: azonnal

Végrehajtásért felelős: Dr. Szilágyi Tibor polgármester

104/2025. (VIII. 26.) KT határozattal a Képviselő-testülete dönt arról, hogy a Nagyszénási Sportegyesület részére a 5932 Gádoros, Dobó István u. 16. szám alatti Szappanos Mihály Sporttelepre bérleti szerződést köt 2025. augusztus 01. napjától 2025. december 31. napjáig havi bruttó 100.000,- Ft, azaz havi bruttó Százezer forint összegben, a közüzemi díjak megfizetése mellett.

Felkérte Polgármester Urat a bérleti szerződés aláírására.

Felelős: Dr. Szilágyi Tibor polgármester

Értesül erről: Radovics István Nagyszénási Sportegyesület

Libor Zsolt Istvánné pénzügyi csoportvezető

Határidő: értelem szerint

* ***A határozat megküldésre került az érintettek részére, a szerződés aláírásra, a bérleti díj megfizetésre került.***

Gádoros Nagyközségi Önkormányzat Képviselő-testülete **2025. szeptember 9-én** megtartott rendes ülésen a **105/2025. (IX. 09.) KT határozattal a** Képviselő-testület megismerte és elfogadta Fekete Tiborné egészségügyi vállalkozó 2025. év I. félévi beszámolóját, a térítésmentes vérvételi szolgáltatásról.

Felelős: Dr. Szilágyi Tibor polgármester

Értesül erről: Fekete Tiborné egyéni vállalkozó

Határidő: értelem szerint

* ***A határozat megküldésre került az érintett részére.***

106/2025. (IX. 09.) KT határozattal a Képviselő-testület a lejárt határidejű határozatok végrehajtásáról szóló tájékoztatót elfogadta.

107/2025. (IX. 09.) KT határozattal a a Képviselő-testület döntött arról, hogy a Gádorosi Manóliget Óvoda és Mini Bölcsőde beszámolóját 2024/2025. nevelési év munkájáról megismerte és elfogadta.

Felelős: Dr. Szilágyi Tibor polgármester, a határozat közléséért

Prozlik Márta Gádorosi Manóliget Óvoda és Mini Bölcsőde főigazgatója

Határidő: értelem szerint

* ***A határozat megküldésre került az érintett részére.***

108/2025. (IX. 09.) KT határozattal a Képviselő-testület döntött arról, hogy a Gádorosi Manóliget Óvoda és Mini Bölcsőde 2025/2026. nevelési év munkatervét megismerte és jóváhagyta.

Felelős: Dr. Szilágyi Tibor polgármester, a határozat közléséért

Prozlik Márta Gádorosi Manóliget Óvoda és Mini Bölcsőde főigazgatója

Határidő: értelem szerint

* ***A határozat megküldésre került az érintett részére.***

109/2025. (IX. 09.) KT határozattal a Képviselő-testület, mint a Gádorosi Manóliget Óvoda és Mini Bölcsőde fenntartója az intézmény Pedagógiai programjának módosítását jóváhagyta.

**Végrehajtásért felelős:** Dr. Szilágyi Tibor polgármester

Kőszegi Erzsébet Mária jegyző

**Erről értesül:** Prozlik Márta igazgató, Gádorosi Manóliget Óvoda és Mini Bölcsőde

**Határidő:** értelemszerűen

* ***A határozat megküldésre került az érintett részére.***

110/2025. (IX. 09.) KT határozattal a Képviselő-testület döntött arról. hogy a Gádorosi Manóliget Óvoda és Mini Bölcsődében a maximális csoportlétszám 20 %-kal történő túllépését a 2025/2026. nevelési évre engedélyezi.

**Végrehajtásért felelős:** Dr. Szilágyi Tibor polgármester

**Értesül:** Prozlik Márta Gádorosi Manóliget Óvoda és Mini Bölcsőde igazgató

**Határidő:** értelem szerint

* ***A határozat megküldésre került az érintett részére.***

111/2025. (IX. 09.) KT határozattal a Képviselő-testület az önkormányzat és intézményei 2025. I. félévi gazdálkodásáról szóló beszámolót elfogadta.

Felelős: Dr. Szilágyi Tibor polgármester

Erről értesül: Libor Zsolt Istvánné pénzügyi csoportvezető

Határidő: értelem szerint

* ***A határozat megküldésre került az érintett részére.***

Az Önkormányzat Képviselő-testülete módosította az Önkormányzat 2025. évi költségvetésről szóló 2/2025. (II. 19.) önkormányzati rendeletét a 7/2025. (IX. 10.) önkormányzati rendelettel.

112/2025. (IX. 09.) KT határozattal a Képviselő-testület a belső kontrollrendszer működéséről szóló nyilatkozatot az abban foglaltak alapján elfogadta.

Felelős: Kőszegi Erzsébet Mária jegyző

Libor Zsolt Istvánné pénzügyi csoportvezető

Határidő: azonnal

* ***A határozat megküldésre került az érintettek részére.***

113/2025. (IX. 09.) KT határozattal a Képviselő-testület dr. Nádasdi Tamás r.alezredes megbízott kapitányságvezető kinevezésével egyetért, a Képviselő-testület az Orosházi Rendőrkapitányság munkáját a jövőben is támogatja.

Felelős: Dr. Szilágyi Tibor polgármester

Értesül erről: Békés Vármegyei Rendőr-főkapitányság

Határidő: értelem szerint

* **A határozat megküldésre került a Békés Vármegyei Rendőr-főkapitányság részére.**

Az Önkormányzat Képviselő-testülete módosította a Gádoros Nagyközség Önkormányzata Képviselő-testülete és Szervei Szervezeti és Működési Szabályzatáról szóló 10/2019. (VIII.16.) önkormányzati rendeletét a 8/2025. (IX. 12.) önkormányzati rendelettel.

114/2025. (IX. 09.) KT határozattal a Képviselő-testület döntött arról, hogy időszakos jelleggel megalakítja Gádoros újratelepítésének 200. évfordulójára a Rendezvény Szervező Bizottságot, az alábbi tagokkal:

Elnök: Dr. Szilágyi Tibor Gádoros Nagyközség polgármestere.

Tagok: Tóth László középiskolai tanár, a Gádorosi Füzetek volt szerkesztője.

Fekete Tiborné képviselő, a Szociális, Kulturális, Egészségügyi és Sport Bizottsági elnöke.

Higyed-Horváth Viktória a Justh Zsigmond Művelődési Ház és Könyvtár képviseletében.

**Állandó meghívott az emlékbizottsági ülésre**:

Dr. Bárány Ferenc professzor, a Gádorosi Füzetek volt szerkesztője

Kissné Horváth Hajnalka, a Kisboldogasszony Katolikus Általános Iskola Igazgatója

Rácz József, a Baráti társaság képviselője

Felelős: Dr. Szilágyi Tibor polgármester

Határidő: értelem szerint

* ***A határozat megküldésre került az érintettek részére, az első ülés 2025. november 12. napjára ütemezve van.***

115/2025. (IX. 09.) KT határozattal a Képviselő-testület a MBH Bank számlavezető pénzintézeténél a 2026. évre 50.000.000 forint folyószámla hitelkeret megnyitását hagyta jóvá.

Felhatalmazta a polgármestert a folyószámlahitel keretszerződés előkészítésére és aláírására.

**Felelős:** Dr. Szilágyi Tibor polgármester

Libor Zsoltné pénzügyi csoportvezető

**Határidő**: értelem szerint

* ***A szerződés előkészítése folyamatban van.***

116/2025. (IX. 09.) KT határozattal a Képviselő-testület zárt ülést rendelt el a Mötv. 46. § 2. bekezdés b) pontja alapján.

117/2025. (IX. 09.) KT határozattal **ZÁRT ÜLÉSEN** a Képviselő-testület, mint a Progádor Kft. és a Szogádor Kft. alapítója és tulajdonosi jogok gyakorlójaPaulikné Szelei Mónika részére új megbízási díjat állapított meg.

A 104/2024. (IX. 10.) KT határozat hatályát vesztette.

Felelős: Dr. Szilágyi Tibor polgármester

Erről értesül: Paulikné Szelei Mónika ügyvezető

Libor Zsoltné pénzügyi csoportvezető

Határidő: azonnal

* ***A határozat megküldésre került az érintettek részére.***

118/2025. (IX. 09.) KT határozattal a Képviselő-testülete kinyilvánította, hogy a községkép szépítése, a környezet gondozása, ápolása, rendben tartása érdekében 5 ház esetében a lakóházuknál és azok környékén végzett munkájukért az ott lakóknak „Virágos, rendezett porta” feliratú és Gádoros Nagyközség Önkormányzata címerével ellátott, házfalra kihelyezhető táblát és oklevelet adományoz.

**Felelős**: Dr. Szilágyi Tibor polgármester

**Erről értesül**: Díjazott személyek, családok

**Határidő**: 2025. szeptember 26.

* ***A határozat megküldésre került az 5 család részére. A falunapon átadásra kerültek a plakettek és az oklevelek.***

119/2025. (IX. 09.) KT határozattal aKépviselő-testület „Gádoros Díszpolgára” kitüntető címet adományozott.

**Határidő**: 2025. szeptember 26.

**Felelős**: Dr. Szilágyi Tibor polgármester

* ***Az érintett értesítése megtörtént, a falunapon átadásra került a díszoklevél és az önkormányzat ajándéka.***

**Gádoros Nagyközség Önkormányzat Képviselő-testülete a 2025. szeptember 22-én megtartott rendkívüli ülésen a 120/2025. (IX. 22.) KT határozattal a** Képviselő-testület a TOP\_PLUSZ-1.2.1-21-BS1-2022-00015 azonosítószámú projekt keretében a „Tót-Asszony Közösségi Ház belső felújítása” tárgyú, Kbt. 112. § (1) bekezdés b) pontja szerinti nemzeti, nyílt közbeszerzési eljárásban a közbeszerzésekről szóló 2015. évi CXLIII. törvény alapján úgy döntött, hogy hozzájárul a tárgyi közbeszerzési eljárás megindításához és észrevételek nélkül jóváhagyja az Ajánlattételi felhívás és Ajánlattételi dokumentáció alapján a közbeszerzési eljárás kiírását és lefolytatását.

Felkéri a Polgármester Urat a szükséges intézkedések megtételére.

Végrehajtás határideje: azonnal

Végrehajtásért felelős: Dr. Szilágyi Tibor polgármester

* ***A közbeszerzési eljárás még nem indult el.***

121/2025. (IX. 22.) KT határozattal a Képviselő-testület a TOP\_PLUSZ-1.2.1-21-BS1-2022-00015 azonosítószámú projekt keretében a Bíráló bizottság létszámát és összetételét az alábbiak szerint hagyta jóvá:

* 1 fő pénzügyi szakértelemmel és szavazati joggal: Líbor Zsolt Istvánné
* 1 fő közbeszerzés tárgya szerinti szakmai szakértelemmel és szavazati joggal: Nacsa János
* 1 fő jogi szakértelemmel és szavazati joggal: Kőszegi Erzsébet Mária
* 1 fő közbeszerzési és jogi szakértelemmel és szavazati joggal: dr. Lánchidi Csaba felelős akkreditál közbeszerzési szaktanácsadó

Felkéri a Polgármester Urat a szükséges intézkedések megtételére.

Végrehajtás határideje: azonnal

Végrehajtásért felelős: Dr. Szilágyi Tibor polgármester

122/2025. (IX. 22.) KT határozattal a Képviselő-testület jóváhagyta a Kulturális és Innovációs Minisztérium megbízásából a Nemzeti Kulturális Támogatáskezelő által a 2026. évi fordulójára meghirdetett Bursa Hungarica Felsőoktatási Önkormányzati Ösztöndíjpályázathoz való csatlakozást és egyben elfogadta az alábbi csatlakozási nyilatkozatot:

1. Az önkormányzat a jogszabályoknak megfelelően kifejezett és visszavonhatatlan döntést hozott arról, hogy csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2026. évi pályázati fordulójához.
2. Az önkormányzat a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2026. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.
3. Az önkormányzat kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2026. évi fordulója keretében a beérkezett pályázatokat és a pályázatokról hozott döntését az EPER-Bursa rendszerben rögzíti.
4. Az önkormányzat nyilatkozik arról, hogy az EPER-Bursa rendszerben az általa meghatározott és a pályázóktól bekérendő, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.

**Felelős:** Dr. Szilágyi Tibor polgármester

Kőszegi Erzsébet Mária jegyző

**Határidő:** értelem szerint

* ***A csatlakozó nyilatkozat megküldésre került. A szociális bizottság 2025. 11. 12-ei zárt ülésen tárgyalta a beadott pályázatokat.***

123/2025. (IX. 22.) KT határozattal a Képviselő-testület egyetértett és jóváhagyta módosítás nélkül a Gádoros Kisboldogasszony Katolikus Általános Iskola (5932 Gádoros, Iskola utca 4.) 2026/2027. tanévre vonatkozó felvételi körzetét.

**Felelős:** Dr. Szilágyi Tibor polgármester

Kőszegi Erzsébet Mária jegyző

**Határidő:** értelem szerint

* ***A határozat megküldésre került az illetékes tankerületi központnak.***

**Gádoros Nagyközségi Önkormányzat Képviselő-testülete 2025. október 16-án megtartott rendkívüli ülésén a 124/2025. (X. 16.) KT határozattal a** Képviselő-testület döntött arról, hogy a Gádorosi Köztemető üzemeltetésére az Orosházi Piéta Temetkezési Bt. (székhely: 5900 Orosháza, Könd u. 53-55., képviseli: Kárai Attila ügyvezető) kegyeleti közszolgáltatási szerződését újból megköti 10 évre, 2025. október 01. napjától 2035. szeptember 30. napjáig.

Felkérte Polgármester Urat a szükséges intézkedés megtételére.

Felelős: Dr. Szilágyi Tibor polgármester

Erről értesül: Kárai Attila ügyvezető Orosházi Piéta Temetkezési Bt.

Líbor Zsolt Istvánné pénzügyi csoportvezető

Határidő: értelem szerint

* ***A határozat megküldésre, a szerződés aláírásra került.***

125/2025. (X. 16.) KT határozattal a Képviselő-testület úgy döntött, hogy a 2026. évi járási START Értékteremtő és START Szociális Típusú programterveket elfogadja és támogatja a kérelmek benyújtását. Pozitív elbírálás esetén az esetlegesen szükséges beszerzési eljárások megindításáról gondoskodik.

A programok megvalósításához szükséges önerőt a 2026. évi költségvetésben vállalja biztosítani.

A START Értékteremtő programterv esetében ÁFA levonási joggal rendelkezik és érvényesíti azt.

Felhatalmazta Polgármester urat a szükséges intézkedések megtételére.

**Felelős**: Dr. Szilágyi Tibor polgármester

**Erről értesül:** Herbszt Gergely karbantartó csoportvezető

Libor Zsoltné pénzügyi csoportvezető

**Határidő**: értelem szerint

* ***A munkaanyag kész van. Jelenleg az Orosházi Járási Foglalkoztatási Osztály az elkészült munkaanyagokat tanulmányozza, átvizsgálja.***

126/2025. (X. 16.) KT határozattal a Képviselő-testület megtárgyalta a TOP\_Plusz-3.3.2-21 kódszámú „Helyi egészségügyi és szociális infrastruktúra fejlesztése” pályázat megvalósításához szükséges Konzorciumi Együttműködési Megállapodás aláírására felhatalmazás előterjesztésben foglaltakat és az alábbi döntést hozta:

Gádoros Nagyközség Önkormányzata Képviselő-testülete felhatalmazta a Polgármestert az előterjesztés mellékletét képző Konzorciumi Együttműködési Megállapodás aláírására.

Végrehajtásért felelős: Dr. Szilágyi Tibor polgármester

Erről értesül: Oros-projekt Nonprofit Kft.

Határidő: azonnal

* ***A konzorciumi megállapodás aláírásra került.***

127/2025. (X. 16.) KT határozattal a Képviselő-testület megtárgyalta a TOP\_Plusz-3.3.2-21 kódszámú pályázat keretében „Gondozási Központ Idősek Klubja épületének energetikai korszerűsítése” című projekt megvalósításához előterjesztésben foglaltakat és az alábbi döntést hozta:

Gádoros Nagyközség Önkormányzata Képviselő-testülete felhatalmazta a Polgármestert a pályázat benyújtására, és támogatja a megvalósítását azzal, hogy a projekt illeszkedik a helyi önkormányzat szociális szolgáltatástervezési alapelveihez.

Végrehajtásért felelős: Dr. Szilágyi Tibor polgármester

Végrehajtás határideje: azonnal

* ***A határozat megküldésre került, az eljárás folyamatban van.***

128/2025. (X. 16.) KT határozattal a Képviselő-testület egyetértett a Gondozási Központ 5932 Gádoros, Fő utca 30. szám alatti, Idősek Klubja szolgáltatáshoz demens nappali ellátás új szolgáltatás becsatlakoztatásával.

Felhatalmazta Polgármester urat a szükséges intézkedés megtételére.

**Felelős:** Dr. Szilágyi Tibor polgármester

**Erről értesül:** Belláné Szőke Csilla Gondozási Központ intézményvezető

**Határidő:** értelem szerint

* ***A Belügyminisztérium (Szociális és Gyermekjóléti Szolgálatatások Főosztálya) tájékoztatása alapján a finanszírozási rendszerbe történő befogadásról külön szakhatósági állásfoglalást nem kell kérni az Önkormányzatnak.***

129/2025. (X. 16.) KT határozattal a Képviselő-testület egyetértett a Gondozási Központ 5932 Gádoros, Fő utca 30. szám alatti Idős Otthoni létszáma 33 férőhely ellátotti létszámról 43 férőhely ellátotti létszámra történő bővítésével.

Felhatalmazta Polgármester urat a szükséges intézkedés megtételére.

**Felelős:** Dr. Szilágyi Tibor polgármester

Kőszegi Erzsébet Mária jegyző

**Erről értesül:** Belláné Szőke Csilla Gondozási Központ intézményvezető

**Határidő:** értelem szerint

* ***A Belügyminisztérium (Szociális és Gyermekjóléti Szolgálatatások Főosztálya) tájékoztatása alapján a finanszírozási rendszerbe történő befogadásról külön szakhatósági állásfoglalást nem kell kérni az Önkormányzatnak.***

130/2025. (X. 16.) KT határozattal a Képviselő-testület az 5932 Gádoros, Kossuth Lajos u. 13. szám alatt működő I. számú felnőtt háziorvosi körzet rendelési idejét az alábbiakban határozta meg

Hétfő 800-1200

Kedd 800-1300

Szerda 1200-1600

Csütörtök 800-1200

Péntek 800-1100

Kezdeményezte a működési engedélyben történő módosítás átvezetését és a lakosság tájékoztatását.

Felelős: Dr. Szilágyi Tibor polgármester

Erről értesül: Dr. Körmöczy Ildikó háziorvos

Határidő: azonnal

* ***A működési engedély módosítása megtörtént a NEAK és az Orosházi Járási Hivatal Népegészségügyi Osztály által. A lakosság tájékoztatása megtörtént.***

131/2025. (X. 16.) KT határozattal a Képviselő-testület az 5932 Gádoros, Kossuth Lajos u. 13. szám alatt működő gyermek háziorvosi körzet (001081369) rendelési idejét 10 óra/hét és 1,5 óra tanácsadásra emelte és határozta meg 2025. november 01. napjától az alábbiakban

Hétfő 1230-1430

Kedd 1400-1600

Szerda 1000-1200

Csütörtök 1230-1430 Tanácsadás 1430-1600

Péntek 1130-1330

Kezdeményezte a működési engedélyben történő módosítás átvezetését és a lakosság tájékoztatását.

Felelős: Dr. Szilágyi Tibor polgármester

Erről értesül: Dr. Bod Margit Zsuzsanna helyettesítő gyermek háziorvos

Határidő: 2025. november 01.

* ***A működési engedély módosítása megtörtént a NEAK és az Orosházi Járási Hivatal Népegészségügyi Osztály által. A lakosság tájékoztatása megtörtént.***

132/2025. (X. 16.) KT határozattal a Képviselő-testület az 5932 Gádoros, Kossuth Lajos u. 27. szám alatt működő iskolaegészségügyi szolgálat működési engedélyét módosította 2025. november 01. napjától az alábbiak szerint:

Csütörtök 1030 - 1230 (iskolaegészségügyi oltások, szűrések)

Péntek 1030 - 1130 (adminisztráció KRÉTA rendszerben felvezetése)

Kezdeményezte a működési engedélyben történő módosítás átvezetését és a lakosság tájékoztatását.

Felelős: Dr. Szilágyi Tibor polgármester

Erről értesül: Dr. Bod Margit Zsuzsanna helyettesítő gyermek háziorvos

Határidő: értelem szerint

* ***A működési engedély módosítása megtörtént a NEAK és az Orosházi Járási Hivatal Népegészségügyi Osztály által. A lakosság tájékoztatása megtörtént.***

133/2025. (X. 16.) KT határozattal a Képviselő-testület egyetértett azzal, hogy az önkormányzati tulajdonú 5932 Gádoros, Muskátli utca 42. szám alatti ingatlan (737/4 hrsz.)  
110 m2 összkomfortos lakásra és a 12,5 m2 garázsra a bérleti jogviszony Kozmer Imre Gyula részére meghosszabbításra kerüljön határozatlan időtartamig 30 nap felmondási idő mellett.

A havi bérleti díj összegét 18.800,- Ft/hó, azaz Tizennyolcezer-nyolcszáz forint összegben állapította meg.

Kezdeményezte a lakásbérleti szerződés közös megegyezéssel történő módosítását és a határozatban foglaltak szerinti tartalommal történő megkötését.

Felhatalmazta a polgármestert a bérleti szerződés aláírására.

**Felelős:** Dr. Szilágyi Tibor polgármester

**Erről értesül:** Kozmer Imre Gyula

Líbor Zsolt Istvánné pénzügyi csoportvezető

**Határidő:** értelem szerint

* ***Az érintettek értesítése megtörtént. A bérleti szerződés aláírása folyamatban van.***

Tisztelet Képviselő-testület!

Kérem a tisztelt Képviselő-testületet az előterjesztés megtárgyalására és a döntés meghozatalára.

**Határozati javaslat:**

Gádoros Nagyközség Önkormányzat Képviselő-testülete a lejárt határidejű határozatok végrehajtásáról szóló tájékoztatót elfogadja.

Felelős: Dr. Szilágyi Tibor polgármester

Határidő: értelem szerint

Gádoros, 2025. november 10.

Dr. Szilágyi Tibor

polgármester