

ELŐTERJESZTÉS

a KÉPVISELŐ-TESTÜLET 2025. november 18-ai rendes ülésére

**2. A. Napirend:**

**Tárgy:** Polgármesteri Hivatal beszámolója a hivatal tevékenységéről

**Előterjesztő:** Dr. Szilágyi Tibor polgármester

**Készítette:** Kőszegi Erzsébet Mária jegyző

**Előzetesen tárgyalja:**

**Az előterjesztés a jogszabályi rendelkezéseknek megfelel:** Kőszegi Erzsébet Mária jegyző s.k.

**Az előterjesztéssel kapcsolatos törvényességi észrevétel:**

1. **döntéshez egyszerű** ☒

**minősített**  **többség szükséges.**

**Az előterjesztés a kifüggesztési helyszínen közzétehető:**

**Igen** ☒

**Nem** 

**Az előterjesztést nyílt ülésen kell tárgyalni**. ☒

**Az előterjesztést zárt ülésen kell tárgyalni.** 

**Az előterjesztés zárt ülésen tárgyalható.** 

1. **E S Z Á M O L Ó**

**A Képviselő-testület 2025. november 18-án tartandó rendes ülésére a Polgármesteri Hivatal tevékenységéről**

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény 81. § (2) bekezdésének f) pontja alapján a jegyző évente beszámol a Képviselő-testületnek a hivatal tevékenységéről. A legutóbbi beszámoló 2024. november 19-én került elfogadásra. Jelenleg 12 fő köztisztviselő dolgozik a hivatalban.

**Munkaügyi igazgatás:**

A 2025. évi közfoglalkoztatás programok március 1-én indultak. Ekkor kezdődött a START Értékteremtő Program 17 fővel, a START Közúthálózat Karbantartás Mintaprogram 10 fővel.

**2025. március 01.-én Polgármesteri Hivatalban Intézményi Hosszabb Időtartamú Közfoglalkoztatás program indult.** A programban 2 fő közfoglalkoztatott dolgozik egyéb segédmunkás munkakörben.

A programban foglalkoztatott adminisztrátor a hivatali dolgozók munkáját segítette. Így különösen: hivatali levelek kézbesítése, ügyfelek tájékoztatása, ügyintézőhöz irányítása, kézi nyilvántartások vezetése voltak a főbb feladatai.

A másik fő közfoglalkoztatott pedig takarítási munkálatokat végzi a hivatal belső és külső épületében. Főbb feladatai: felsöprés, feltörlés, ablakok – ajtók takarítása épületen belül és kívül, szemétesek kiürítése virágok locsolása, fertőtlenítési munkálatok, Wc tisztán tartása stb.

A Hosszabb Időtartamú Közfoglalkoztatási program 2025. október 31.-ig tart.

Az intézményi közfoglalkoztatottak munkabére 100%-ban volt támogatva.

2025. október elején kaptuk az értesítést az Békés Vármegyei Orosházi Járási Hivatal Foglalkoztatási Osztályától, hogy új Hosszabb Időtartamú Közfoglalkoztatási Program indítást engedélyezik. Az új program időtartama 2025.november 01.-től – 2026. augusztus 31. A munkabér támogatás 100%. Az új kérelem 2025. október második hetére elkészült, amiket azóta sikeresen el is bíráltak, a hatósági szerződés elkészült.

Az Önkormányzat is indított 2025. szeptember 08.-án egy Hosszabb Időtartamú Közfoglalkoztatási programot. A Programban egy fő általános irodai adminisztrátor foglalkoztattunk közfoglalkoztatási jogviszonyban. Feladatai az adminisztrátornak a közfoglalkoztatási programok jelenléti íveinek vezetése és ellenőrzése. Napi munkanaplók készítése. Statisztikák és nyilvántartások kezelése. Önkormányzati rendezvényeken való részvétel. Kóbor állatokkal kapcsolatos ügyek intézése.

A program 2025. szeptember 08.- tól – 2025. október 31-ig tart, bér támogatottság 100%. Kérelmet adtunk be október második hetében a Békés Vármegyei Kormányhivatal Orosházi Járási Hivatal Foglalkoztatási Osztálya felé, ahonnan pozitív elbírálást kaptunk és új program indulhatott 2025. november 01.-től. A program 100% bér támogatást élvez és 2026. február 28.-ig tart.

A 2026. évi START Mintaprogramok tervezése a Közfoglalkoztatási keretrendszerben várhatóan 2025. szeptember - októberben kezdődnek. A tervezetek várható elkészülése október vége – november eleje, végleges formájuk 2025. decemberre várható.

**2025. évi programok.**

A lehetséges programok közül az értékteremtő program és a közúthálózat karbantartás mintaprogram témakörét választottuk.

1. **START Értékteremtő Program.**

**Fontos változás** 2025. március 01.-től az eddig ismert START Mezőgazdasági Program és a START Helyi Sajátosságokra Épülő Közfoglalkoztatási Program egyesült. Így a tevékenységek is egyesültek. A mezőgazdasági és értékteremtési feladatok most már a START Értékteremtő Programban zajlanak. Bér támogatottság 100%, viszont mivel létszám 15 fő fölött van, így a dologi támogatottság nem 100% hanem csak **98.8235294118%.**

A mezőgazdasági területek nagysága nem változott, így a meglevő állatállomány bővítését terveztük be. Kérelmünket 17 fő foglalkoztatására adtuk be 2025. március 1. napjától 2026. február 28. napjáig.

2025. februárjában értesítették az Önkormányzatot, hogy a pályázatot elfogadták és a következő összegek felhasználására kaptunk lehetőséget:

Bér és járulék: 29.739.576.- Ft

Felhalmozási célú költség: 477.251.- Ft

Működési költségek: 5.252.556.- Ft

Összesen: 5.729.807.- Ft

Mindösszesen: 35.469.383.- Ft

Előleg:

Bérköltség előleg 4.956.596.- Ft

Felhalmozási és működési költség: 5.729.807.- Ft

Felhalmozási célú költségek: 477.251.- Ft

Működési célú anyagköltség: 5.252.556.- Ft

* Munka-és védőruházat, egyéni védőeszköz: 243.664.- Ft
* Anyag költség: 4.962.593.- Ft
* Egyéb működési célú költség: 46.299.- Ft

Előleg Összesen: 1.500.000.- Ft

A programban 30,1687 ha tulajdonlap szerinti terület nagyságból 23,65520 ha területet tervezünk megművelni, illetve az állattartás továbbra is az 1782 hrsz alatti „Kun-Tanyán” zajlik. A Mintaprogram 17 fővel indult /1 fő munkavezető, 1 fő segédmunkás csoportvezető és 15 fő segédmunkás/ 2025. március 01. - 2026. február 28. között. A mezőgazdasági gépszerelőt az önkormányzat biztosítja.

* őszi búza: 069/99 hrsz (3,8267 ha) Összesen: 3,8267 ha.
* őszi árpa: 079/25 hrsz (0,9201 ha), 079/34 hrsz (1,5 ha) Összesen: 2,4201 ha
* kukorica: 1264 hrsz (2,6871 ha), 1267/1 hrsz (0,4729 ha), 069/94 hrsz (1,8682 ha),

069/95 hrsz (0,9827 ha) Összesen: 6,0109 ha

* napraforgó: 1873/41 hrsz (4,4769 ha), 023/16 hrsz (0,6945 ha), 124/128 hrsz (2,8732 ha) Összesen: 8,0446 ha
* lucerna: 1881-1888 hrsz (0,8240 ha), 077/11 hrsz (0,4439 ha), 029/21 hrsz (1,3332 ha), 648 hrsz (0,0987 ha), 663 hrsz (0,0854 ha) Összesen: 2,7852 ha
* fűszerpaprika: 1873/41 hrsz (1 ha), 1583 hrsz (0,045 ha) Összesen: 1,045 ha
* szőlő: 1046 hrsz (0,0807 ha) Összesen: 0,0807 ha

Az 1025 hrsz alatti kertben fokhagymát 0,05 ha illetve a 1583 hrsz-en szamócát 0,045 ha –on vettetünk. A 466 hrsz kertben 0,018 ha paradicsomot, 0,018 ha paprikát és uborkát 0,01 ha termesztettünk a korábbi években felállított fóliasátrakban, illetve itt folytatjuk a palántanevelést is. Folytattuk az 1782 hrsz alatt az állattartást is, különös tekintettel a szaporulat hízlalására és továbbra is saját állományból növelnénk az anyaállatok számát. Várható szaporulat: sertés: 60 db, juh: 30 db.

Jelenleg 3 db fias kocával és 30 db malaccal rendelkezünk. Értékesítettünk eddig 43 db sertést. Juh állományunk jelenleg 33 db anyajuhból, 1 db tenyészkosból, 6 db tokjóból és 11 db bárányból áll. Juh értékesítés nem történt.

Programunkban csökkentettük a kézi munkaerővel végezhető feladatokat, mivel a közmunkába bevonható munkanélküliek száma folyamatosan csökken. A csökkentés nagyságával növeltük a takarmánynövények termelésének területét, ezzel párhuzamosan növelni kívánjuk az anyajuh és sertés állományunkat, illetve a szaporulat hízlalására törekszünk, ezért a takarmánynövényeket saját felhasználásra termesztjük. A gyümölcs és zöldségféléink egy részét / majdani képviselő-testületi határozat alapján/ szociális alapon kiosztjuk, más részét a helyi gyermekélelmezés részére térítés ellenében átadjuk, a felesleget pedig értékesítjük, kerülve a piactorzító hatást. Azon növények termelési költségét, melyek költsége nem szerepel a mellékelt táblázatban, az önkormányzat saját erőből finanszírozza. A Mintaprogramban a legnagyobb bevétel eddig az élő állatok értékesítéséből származik. Ebből fedezzük a különböző takarmány kiegészítők megvásárlását, illetve az idei termés betakarításáig a takarmánypótlást és a szükséges állategészségügyi szolgáltatást. Ily módon történik a közfoglalkoztatásból származó bevételek visszaforgatása a programba.

Értékesítési Adatok:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Értékesítési Összesítő Nyugta** | | | | | | | | | | | | | |
| **2025.01.01-2025.10.31.** | | | | | | | | | | | | | |
| **Megnevezés** | | | **Mennyiség egység** | | | **Mennyiség** | | **Bruttó Átlagár** | | | **Érték** | | |
| *Szamóca* | | | *kg* | | | *80,25* | | *1.000.- Ft* | | | *80.250.- Ft* | | |
| *Uborka* | | | *kg* | | | *131,5* | | *580.- Ft* | | | *76.250.- Ft* | | |
| *Paprika* | | | *kg* | | | *169,90* | | *413,51.- Ft* | | | *70.255.- Ft* | | |
| *Paradicsom* | | | *kg* | | | *288,20* | | *383,20.- Ft* | | | *110.440.- Ft* | | |
| *Törtpaprika* | | | *kg* | | | *10* | | *4.350.-Ft* | | | *43.500.-Ft* | | |
| ***Összesen*** | | |  | | |  | |  | | | ***380.695.- Ft*** | | |
| **Értékesítési Összesítő Szállító** | | | | | | | | | | | | | |
| **2025.01.01-2025.10.31.** | | | | | | | | | | | | | |
| **Megnevezés** | | **Mennyiség** | | | **Mennyiség egység** | | | | **Bruttó Átlagár** | | | | **Bruttó Érték** |
| *Őrölt paprika* | | *40* | | | *kg* | | | | *4.500.- Ft* | | | | *180.000.- Ft* |
| *Kukorica* | | *40* | | | *q* | | | | *6.000.- Ft* | | | | *240.000.-Ft* |
|  | |  | | |  | | | |  | | | |  |
|  | |  | | |  | | | |  | | | |  |
| ***Összesen:*** | |  | | |  | | | |  | | | | ***420.000.-Ft*** |
|  | |  | | |  | | | |  | | | |  |
| **Értékesítési Összesítő Élő Állat (5%)** | | | | | | | | | | | | | |
| **2025.01.01-2025.10.31.** | | | | | | | | | | | | | |
| **Megnevezés** | **Darabszám** | | | **Mennyiség egység** | | | **Élő súly** | | | **Bruttó Átlagár** | | **Bruttó Érték** | |
| Élő sertés | 43 | | | db | | | 6.255 kg | | | 600.137.- Ft | | 3.753.860.- Ft | |
| Juh | - | | | db | | | * kg | | | .- Ft | | .- Ft | |
|  |  | | |  | | |  | | |  | |  | |
| **Összesen** |  | | |  | | |  | | |  | | **3.753.860.- Ft** | |
|  |  | | |  | | |  | | |  | |  | |

|  |  |
| --- | --- |
| Búza értékesítés | 1.330.560.- Ft |
| Napraforgó érékesítés | 2.062.260.- Ft |
| *Összesen:* | ***3.392.820.- Ft*** |

A hosszú száraz nyári napok és csapadék hiányában a kultúrnövényeknél vártnál jóval kevesebb lett a termés.

**Térkő és falelemek gyártása:**

A mezőgazdasági tevékenységeken kívül az értékteremtéssel foglalkozunk a programban. Március és áprilisi időszakban térkövet és raklapot gyártottunk a programban, amiket a későbbiekben használtunk fel.

A 1280/1 hrsz található „Pihenő” emlékmű teljesen lebontásra került és egy új faemlékmű került felállításra. A régi emlékművet már nem lehetett megmenti, mivel az időjárási viszonyok teljesen tönkretették, megviselték.

Az elkészült térkövet pedig a Fő utca 30. szám alatt használtuk fel. A Gondozási Központ előtt két parkoló rész került kialakításra.

**START Közúthálózat Karbantartás Mintaprogram**

Kérelmünket 10 fő foglalkoztatására adtuk be 2025. március 1. napjától 2026. február 28. napjáig. 2025. januárjában értesítették az Önkormányzatot, hogy a pályázatot elfogadták és a következő összegek felhasználására kaptunk lehetőséget:

Bér és járulék: 17.219.004.- Ft

Felhalmozási célú költség: 10.000.000.- Ft

Beruházási és Dologi költség: 1.979.400.- Ft

Mindösszesen: 29.198.404.- Ft

Előleg:

Bérköltség előleg 1.434.917.- Ft

Felhalmozási és működési költség: 11.979.400.- Ft

* Felhalmozási célú költség: 10.000.000.- Ft
* Anyagköltség: 1.790.700.- Ft

Előleg Összesen: 8.300.000.- Ft

A programban folytattuk a belterületi útjaink kátyúzását, belterületi útalap megerősítését 9 km szakaszon. Az útburkolatok az idők folyamán, a megnövekedett forgalom miatt erősen elkátyúsodtak. Közlekedés biztonságát elősegítő, járművekben okozható kár megelőzése érdekében, a kátyúk körbevágását, az útalap megerősítését, a kátyúk újra aszfaltozását és a keletkező törmelék elszállítását valósítottuk meg. 37 km hosszan folytattuk az útpadkák nyesését a csapadékvíz elvezetése érdekében. Ez közlekedésbiztonság szempontjából fontos, hiszen az útszélen felgyűlt nagy mennyiségű víz növeli a balesetveszély lehetőségét. /vízre felfutó autókerék, vízzel lecsapott szélvédő pár másodpercre veszélyesen csökkenti a látási viszonyokat, a magasabban fekvő útpadkára az autóval felfutva szintén balesetveszély keletkezik/. A feladat elvégzése leginkább kézi eszközökkel történik. Az utak környezetének karbantartása a növényzet rendszeres gondozása elengedhetetlen a rendezett község képének kialakításához. Kézi eszközökkel történik a feladat végrehajtása. Balesetveszély forrását csökkenti az út fölé lógó faágak eltávolítása, az útszakaszok beláthatóságát csökkentő fák, bokrok visszavágása. A levágott gallyak darálásra kerülnek (2 t) a helyszínen. Parlagfűmentesítés is megtörtént az ajánlott időszakokban 10.000 m2-en. Terveink között szerepel megrongálódott járdák javításának folytatása (ennek helyszínei a tavasszal derülnek ki, mivel a télen megrongálódott részeket kell kijavítani). A járdák felülete az elmúlt években rongálódtak, koptak, amelyek a járófelület töréséhez és süllyedéséhez vezettek. A járdák karbantartásával, javításával, új járdaszakaszok építése, javítása Gádoros közigazgatási területén 100 folyóméteren valósulna meg, a biztonságos gyalogos közlekedés érdekében és elengedhetetlen a rendezett község képének kialakítása miatt.

A munkavégzés során 10 fő végzi a feladatokat a község különböző területein. A feladatok komplexek. Az első két hónapban, illetve 2026. januárban, februárban 5 fő az útmenti fák metszését végezi, majd egyidejűleg végzik a padkanyesést, a kátyúzást és a gallyazást 2-3 fő segédmunkás végezte májustól októberig. A járdák javításán 3 segédmunkás dolgozott május, június augusztus hónapban. Gallydarálás 2 fő segédmunkással valósult meg, július, szeptember, február hónapokban.

A 10.000.000.- Ft értékű támogatásból egy új NTC VVV700/ 22 Vibrohengert és egy Kovaco MZ800 PTO árokásóadaptert vettünk.

Az NTC VVV700/22 Vibrohenger bruttó 4.876.800.- Ft-ért, a Kovaco MZ800 PTO árokásóadapter bruttó 7.602.220. ért szereztük be.

Összesen 12.479.020.- Ft. A 10.000.000 Ft támogatást erre a két nagyértékű gépre fordítottuk a maradék 2.479.020.- Ft a Közfoglalkoztatásból befolyt bevételekből finanszíroztuk.

**2025. Október 31.**

A 2026. évi START Közfoglalkoztatási Programok munkaanyagjai elkészültek. Jelenleg a benyújtott kérelmek vizsgálata zajlik. A vizsgálati és a javítási időszak 2025. december 19-ig tart, ki értékesítést leghamarabb 2026. január 16.-án kapunk.

Leadatott munkaanyag:

1. START Értékteremtő Program

A 2026/27. évi START Értékteremtő Programot 17 fővel terveztük 2026. március 01.-től – 2027. február 28.-ig. A program 1 fő programvezető, 1 fő segédmunkás vezető, 1 fő általános irodai adminisztrátor és 14 segédmunkás fog dolgozni közfoglalkoztatási jogviszonyban.

A bér támogatottság 100%, bérköltség támogatás összesen: 32.739.552.- Ft. Előleg összege: 2.728.296.- Ft. felhalmozási költségek és működési költségek támogatottsága **98,8235294118 %**, felhalmozási költségek és működési költségek összesen: 7.662.551.-Ft Ebből felhalmozási költségek 1.798.213.- Ft, működési költségek: 5.864.338.-Ft. Előleg: 3.000.000.- Ft.

A program fő alappillére a mezőgazdaság és állattartás. A 2026. évben tovább folytatjuk takarmány és konyhanövények termesztését. Állatgondozási feladatok továbbra is a Tanya 197 „Kun-Tanyán” fog zajlani, ahol sertés és juh tartás zajlik.

Értékteremtésben pedig 3 pedig három projektet tervezünk megvalósítani.

Közfoglalkoztattaink első két hónapban térköveket és raklapokat fognak gyártani, amit későbbiekben fogunk felhasználni.

Először 2026. május 01. – 2026. július 31. időszakban a temető (hrsz 2001.) előtt befejezzük a külső parkolót. Kapu melletti jelenlegi füves részre megközelítőleg 4 méter széles 50 m hosszú parkoló kivitelezését terveztük be, ahova az oda elkészült térköveket rakjuk le.

Második projekt szerint ugyanúgy a temetőben fogunk tevékenykedni. Az ott lévő megviselt haranglábat fogjuk kicserélni. Teljesen új emlékmű fog készülni, külső kinézetre megőrzi a mostani mintáját. A Program befejezése várhatóan 2026. szeptember 30.

Harmadik projekt a Fő 30 szám alatti Gondozási Központban lévő kerékpártárolót fogjuk elkészíteni, amely teljesen új lesz. Kivitelezési időszak 2026.10.01. – 2026.11.30.

1. START Szociális Program

A 2026/27. évi START Szociális Programot 10 fővel terveztük 2026. március 01.-től 2027. február 28.-ig. A program 1 fő segédmunkás vezető és 9 fő segédmunkás fog tevékenykedni közfoglalkoztatási jogviszonyba.

A bér és felhalmozási költségek és működési költségek támogatottság mértéke 100%.

A bérköltség támogatás összesen: 18.767.940.- Ft bérköltség előleg pedig 1.563.995.-Ft. Működési költségek összesen 2.965.905.- Ft előleg 2.000.000.- Ft. A program fő anyagja a hidegaszfalt, amiből 25 tonnát fogunk beszerezni.

A feladatok nem változtak ugyanúgy az útjaink gondozását tervezzük. Ezen kívül a szokásos feladatokat fogják ellátni a közfoglalkoztatott dolgozóink. (Kátyúzás, csapadékvíz elvezetés, zöldterület gondozás, parlagfűmentesítés, járda készítés).

**Anyakönyvi igazgatás**:

Az **anyakönyvi igazgatás** területén még mindig helyben történik a Gádoroson bekövetkezett anyakönyvi események feldolgozása.

2025. november 01-ig **11 db** **házasságkötés** volt. Az Elektronikus Anyakönyvi rendszerben anyakönyvi esemény rögzítése **193 esetben** történt. Ez magába foglalja születés, házasságkötés, haláleset berögzítését a számítógépes rendszerbe a régi, 2006. február 28-ig vezetett papíralapú anyakönyvekből.

**Jelenleg 3 fő anyakönyvvezető** van a Hivatalban, akinek jogosultsága van a régi anyakönyvekbe, illetve az Elektronikus Anyakönyvi Rendszerbe munkát végezni.

**Rendszeres gyermekvédelmi kedvezmény**

Jegyzői hatáskörben van továbbra is a rendszeres gyermekvédelmi kedvezmény iránti kérelmek elbírálása. A jelenlegi szabályozás szerint a rendszeres gyermekvédelmi kedvezményre azon gyermekek jogosultak, akiknek **családjában** az egy főre jutó jövedelem nem magasabb **64.125.- Ft-nál,** tartósan beteg gyermekek, nagykorúak, illetve **egyedül álló szülő** által nevelt gyermekek esetén **69.825.- Ft-nál**. További kitétel, hogy a család **ne rendelkezzen** a gyermekvédelmi törvény által meghatározott értéknél nagyobb **vagyonnal**.

A rendszeres gyermekvédelmi kedvezményre jogosult és egyben hátrányos, halmozottan hátrányos helyzetű gyermekek számára **emelt összegű támogatás (értéke: 6.500.- Ft)**, az e feltételeknek nem megfelelő, de rendszeres gyermekvédelmi kedvezményre jogosult gyermekek számára **alapösszegű támogatás** **(értéke: 6.000.- Ft)** került biztosításra.

Településünkön mindezen támogatás összesen:

**2025. augusztus 01-jén** 133 főnél fennálló jogosultság alapján, augusztus hónapban 848.000.- Ft volt.

*(alapösszegű: 33 fő, 198.000.- Ft, emelt összegű: 100 fő, 650.000.- Ft)*

**2025. november 01-jén** 143 főnél fennálló jogosultság alapján, november hónapban 912.000.- Ft volt.

*(alapösszegű: 35 fő, 210.000.- Ft, emelt összegű: 108 fő, 702.000.- Ft)*

A rendszeres gyermekvédelmi kedvezmény iránti kérelmek elbírálásának ügyintézési határideje sommás eljárásban 8 nap, teljes eljárásban 60 nap. Minden megállapított jogosultságot, illetve az ellátásban érintettek (szülők, testvérek, stb.) adatait, elsősorban TAJ-szám adatai alapján kell az **országos nyilvántartásba** felvinni, a Nemzeti Rehabilitációs és Szociális Hivatal által működtetett pénzbeli és természetbeni ellátások rendszerébe (PTR rendszer).

Gádoroson évek óta megszervezzük **a gyermekek ingyenes szünidei szociális étkeztetését, a** rendszeres gyermekvédelmi kedvezményre jogosult hátrányos/halmozottan hátrányos helyzetű gyermek számára. Az ebédet az arra jogosultak elvihették a helyi Fejes Bt. konyhájáról. A központi költségvetésből önkormányzatunk bruttó 570.- Ft támogatást kap adagonként a meleg ebédek biztosítására.

A 2025. évi **tavaszi szünetben 36 fő** iskoláskorú gyermek részére, 5 munkanapon át került meleg étel elvitelére a konyháról.

A **nyári szünetben összesen 81 fő** gyermek étkeztetése valósult meg. 2025. június 23. és augusztus 31. között, összesen 3.186 adag meleg étel került elfogyasztásra.

A 2025. évi **őszi** **szünetben 25 fő** iskoláskorú gyermek részére, 5 munkanapon át került meleg étel elvitelére.

Az eddigi igényfelmérés szerint a **téli szünetben 40 fő gyermek** részesül majd szünidei étkeztetésben.

Településünkön 2025. november 01. napjával fennálló jogosultság szerint **rendszeres gyermekvédelmi kedvezményre 143 fő** jogosult. **108 fő esetében áll fenn hátrányos, halmozottan hátrányos helyzet. Nagykorúvá** vált gyermekek, fiatal felnőttek száma **4 fő.**

**A gyermekek nyári szünetben történő napközbeni ellátásának biztosítása**

A korábbi évekhez hasonlóan, idén is megvalósult a nyári szünetben a gyermekek nappali felügyelete. **2025. június 23. napjától július 31. napjáig**, **reggel 8 órától délután 13 óráig került megszervezésre**. A részt vevő gyermekek száma **átlagosan 16 fő** volt.

A Hivatalhoz beérkezett szülői igényfelmérések révén, az ÁNTSZ felé való bejelentés után, a táboroztatás során a higiénés szabályok betartására odafigyeltek a szervezők, és a lebonyolítók is.

A gádorosi nyári gyermekfelügyeletet közfoglalkoztatásban alkalmazott **1 fő kisegítő munkatárs**, illetve az előre tervezett programokhoz kapcsolódó további nevelő-, és szociális segítő személyek látták el. Előzetes megbeszélés szerint a **Kisboldogasszony Katolikus Általános Iskola pedagógusai, a helyi Művelődési Ház és Könyvtár dolgozói, a Család-és Gyermekjóléti Szolgálat munkatársai, a Gádorosi Manóliget Óvoda és Mini Bölcsőde óvodapedagógusai és a helyi védőnők** vettek részt kitartó munkával a részt vevő gyermekek felügyeleténél.

A nyári nappali gyermekfelügyelet alatt, köszönhetően a megvalósító pedagógusok, és további segítők áldozatos munkájának, színes programok valósultak meg, amelyek hozzájárultak ahhoz, hogy a részt vevő helyi gyermekek pozitív élményekben részesülhettek. A napi programokról, eseményekről jelenléti ív, és több fotódokumentáció is készült.

A részt vevő gyermekek **étkeztetése napi háromszor** valósult meg (reggeli, tízórai, ebéd).

Gádoros Nagyközség Önkormányzata a korábbi évekhez hasonlóan anyagilag támogatta a nyári napközi megvalósulását. További köszönet illeti a helyi vállalkozókat, egyesületeket és a Fejes Bt.-t, akiktől több felajánlás is érkezett a program megvalósulásához.

**Bursa Hungarica Ösztöndíjpályázat**

Bursa Hungarica Felsőoktatási Önkormányzati Ösztöndíjpályázat 2025. évi fordulójában a benyújtott 7 db „A” típusú pályázatból 7 fő pályázót részesített támogatásban. „B” típusú pályázat ebben a pályázati fordulóban nem került benyújtásra. Az „A” típusú pályázatnál a támogatás pályázónkénti összege havi 50.000.- Ft, 10 hónapon keresztül.

A döntésről a pályázók az EPER-Bursa rendszerben elektronikusan, illetve postai úton is értesültek. Az idei évben a pályázói felületen 5 db „A” típusú pályázat lett véglegesítve.

Jelzésre, a jegyzői hatáskörbe került **családvédelmi koordinációs** ügyben 2025. november 01-ig **1 esetben** történt jegyzőkönyv felvétel.

**Védendő fogyasztói igazolás kiállítása**

A 2025. november 03-ig kiállított védendő fogyasztói igazolások száma **56 db**.

**Környezettanulmányok lefolytatása**

Társhatóságok felkérésére 2025. november 01-ig pedig **11 alkalommal** készült környezettanulmány, elsősorban gyermekvédelmi ügyeket illetően.

**Települési támogatás**

Ide tartoznak az élelmiszerre, tüzelőre, gyógyszerre, lakhatáshoz kapcsolódó kiadásokra, rezsidíjra, egyéb megélhetési célokra megállapított támogatások. Ez évben eddig 5.380.000,- Ft került kifizetésre.

**Népességi adatok:**

A település lakosságszáma jelenleg 3524 fő.

**Hagyatéki ügyek:**

A hagyatéki ügyek intézése során ebben az évben 141 ügyben kellett intézkedni. Továbbra is jelentős mennyiséget tesz ki az osztatlan közös tulajdonban lévő földterületek megszüntetéséből eredő póthagyatéki eljárás. Az eljárás többek között a hagyatéki leltár felvételét, végzéssel történő adatkérést, valamint adatszolgáltatást foglalja magában gyakran évekkel korábbi adatokra vonatkozóan.

**Házszám rendezés:**

A központi címregiszterről és a címkezelésről szóló kormányrendelet alapján 2025. november 10-ig 2 db ingatlan házszámának rendezése történt meg. E feladat végrehajtása jelenleg is folyamatos, bár a munkát a jogszabályváltozás folyamatosan nehezíti.

**Közérdekű munka:**

Szabálysértési pénzbírság helyébe lépő közérdekű munkakötelezettséget és vétség elkövetése miatti közérdekű munkát 5 fő dolgozta le az Önkormányzat Házi Brigádjánál. Jelenleg nincs folyamatban közérdekű munkavégzés.

**Ügyvitel, iktatás:**

A gépi iktatás 2002-ben került bevezetésre, addig iktatókönyvbe kézzel, tollal írva történt az iktatás.

2018. január 01-től az iktatás ASP Iratkezelő Szakrendszer használatával történik.

A bejövő /postán, e-mailben, Hivatali kapun érkezett, személyesen behozott, a pultnál leadott/ ügyiratok szignálás után és a kimenő ügyiratok először iktatásra kerülnek. Az ügyiratok érkeztetése az iktatással egy időben, egyszerre történik, nem kell külön érkeztetni a gépben. A beiktatott ügyiratok előadói munkanaplóba írás után az ügyintézőkhöz kerülnek ügyintézésre. Az általános ügyintézési határidő 21 nap. A 2015. évi CLXXXVI. törvény 96. § (1) bekezdése ettől eltérően rendelkezik. 2016. január 01. napjától nyolc nap az ügyintézési határidő a sommás eljárás esetében. /sommás eljárás: rendszeres gyermekvédelmi kedvezménnyel kapcsolatos ügyek, települési támogatás ügyek/

Az elintézett ügyiratok visszakerülnek az iktatóba irattározásra. Az előadói munkanaplóból és a gépből való kivezetés után /ellenőrizve, hogy minden ügyiraton rajta van-e az irattári jel, a további intézkedés bélyegző, határozatnál plusz jogerőre bélyegző, adatlap ki van-e töltve, az elintézés dátuma megegyezik-e a további intézkedés dátumával és az adatlap dátumával/ év, ügyiratszám és irattári jel szerint sorba szedve kerülnek külön kötegelve az irattárba. Az ügyiratokat a gépi iktatás programmal /iktatószám, név, tárgy alapján/ könnyebb visszakeresni. Év közben vannak olyan ügyiratok, melyeket elő kell keresni az ügyintézőknek. Az ügyiratok irattári jel alapján kerülnek selejtezésre.

Irattározás során a határidős ügyiratok a határidőbe kerülnek /ezeken az ügyiratokon, előadói íveken az ügyintézők feltüntetik a határidő dátumát/. Ezt követően az ügyiratra írt határidő dátuma napján visszakerülnek az ügyiratok az ügyintézőkhöz további ügyintézés céljából. Ilyen esetben alszámot, év váltáskor pedig új főszámot kérnek az ügyintézők.

2011-től kell a tértivevényeket a gépben érkeztetni. A tértivevényes helyi levelek és a postán feladott tértivevényes levelek visszaérkezett tértivevényét egyenként kell érkeztetni. Az érkeztetési azonosítót és a dátumot a tértivevényre rá kell írni, a helyi leveleknél a leveles füzetbe is be kell írni. 2018. 01. 01-től az ASP Iratkezelő Rendszerben két helyen kell a tértivevényeket érkeztetni /érkeztetés, vevények kezelése/.

2025. november 10-ig összesen 10.119 db ügyirat volt iktatva /ebből főszám 4.650 db, alszám 5.469 db/.

2025. november 10-ig az érkeztetési azonosító 11.962 db /az iktatott ügyiratok száma, tértivevények érkeztetése, ide tartoznak még: a számlák, bankszámlakivonatok, az iktatást nem igénylő, de érkeztetni kell ügyiratok/.

2020. januártól elektronikus postakönyvben készítjük el a postázandó levelek feladó jegyzékét.

Az ügyintézők a vidéki leveleket postázásra hozzák. Ezeket a leveleket /borítékokat lebélyegezve/ a megfelelő ragszámmal, tértivevénnyel, elsőbbségi jelzéssel, díjtétellel ellátva postakönyvbe be kell írni.

A köztemetéssel kapcsolatos ügyek intézése is a munkakörhöz tartozik 2011-től.

2025. november 10-ig összesen 3 fő hozzátartozó kért köztemetést, melynek összege 584.688.-Ft.

A telefonközpont kezelése. A bejövő hívások egy része a 68/490-001-es számra jön. A hívások kapcsolása a kért ügyintézőkhöz.

Fénymásolás. A beiktatott ügyiratok fénymásolása az ügyiraton szignáláskor feltüntetett más ügyintéző részére. Esetleg az ügyintéző kér másolatot az ügyiratból.

A „Gádorosi Híradó” kötelező példányainak elpostázása.

PV és M feladatokban történő közreműködés.

**Adóügy:**

Az adócsoport egy főből áll. Feladata a helyi iparűzési adó, talajterhelési díj, idegenforgalmi adó, gépjárműadó és a kommunális adóbevallásból, évközi változásokból álló mozgások figyelemmel kísérése, ezen adók beszedése, illetve a hátralékok behajtása, továbbá az adók módjára történő behajtások.

A **magánszemélyek kommunális adója** a 6/1995. (III.13.) KT. számú rendelettel került bevezetésre.

A kommunális adó mértéke alapesetben 10.000,-Ft/ingatlan/év. A jelenleg hatályos kommunális adóról szóló rendelet két privilegizált esete: a 70. életévét betöltött és 18. életévüket be nem töltött adózók 50%-os kedvezményben részesülnek, így az adó mértéke 5.000,- Ft/ingatlan/év.

Bevételek alakulása:

Tervezett Teljesített

2025. 10 000 000 Ft 11.785.663,-Ft (2025. okt. 31-ig)

A kommunális adóról szóló rendelet alapján az éves adó mértékének 50%-át fizeti az az egyedülálló magánszemély, akinek nettó jövedelme az adóévet megelőző év január 1-jén az öregségi nyugdíj legkisebb összegének (28.500 Ft) 150%-át, azaz 42.750 Ft-ot nem éri el. 2025-ben nem volt ilyen kérelem.

A **helyi iparűzési adó** a 23/1999. (XII. 22.) KT. számú rendelettel került bevezetésre. Az adó mértéke az iparűzési adóalap 2%-a.

Az iparűzési tevékenység meghatározása: az **1990. évi C. törvény 37. §** (1) A vállalkozó iparűzési tevékenységet végez az önkormányzat illetékességi területén, ha ott székhellyel, telephellyel rendelkezik, függetlenül attól, hogy tevékenységét részben vagy egészben székhelyén (telephelyén) kívül folytatja.

Bevételek alakulása:

Tervezett Teljesített

2025. 55.000.000 Ft 90.975.503,-Ft (2025. okt. 31-ig)

A **késedelmi pótlék** mértéke minden naptári nap után a késedelem, illetve az esedékesség előtti igénybevétel (felszámítás) időpontjában érvényes jegybanki alapkamat 5 százalékponttal növelt mértékének háromszázhatvanötöd része.

A bevétel alakulása:

Tervezett Teljesített

2025. 1.000.000 Ft 2.174.669,-Ft (2025. okt. 31-ig)

**A Talajterhelési díj**, melynek megállapítása a 2024. január 1-től 2024. december 31-ig bevallás alapján elfogyasztott vízmennyiség alapján került kiszabásra.

A talajterhelési díj mértéke: 1200,- Ft/m3 X 1,5-es területérzékenységi szorzó, így 1800 Ft/m3

A bevétel alakulása:

Tervezett Teljesített

2025. 2.000.000 Ft 444.060,-Ft (2025. okt. 31-ig)

Az **idegenforgalmi adó - a** 3/2017. (III.23.) Önkormányzati rendeletével bevezetve 2017. május 1-től - melynek megállapítása: az adó alapja a megkezdett vendégéjszakák száma. Az adó mértéke személyenként és vendégéjszakánként 300,- Ft.

A bevétel alakulása:

Tervezett Teljesített

2025 200.000 53.100,-Ft (2025. okt. 31-ig)

**Adók módjára történő behajtások**

Az adók módjára behajtandó köztartozásnak minősülő fizetési kötelezettséget megállapító, nyilvántartó szerv, illetőleg a köztartozás jogosultja a fizetési határidő lejártát követő 15 nap elteltével megkeresi az adóhatóságot behajtás végett, ha a köztartozás összege eléri vagy meghaladja a 10.000 Ft-ot.

A *helyszíni, illetve szabálysértési bírság* behajtásából származó pénzösszegek, amennyiben befizetésre kerülnek, 100%-ban az önkormányzat bevételeit képezik.

Az új szabálysértési törvény 2012. április 15-én lépett hatályba. A törvény hatálybalépése óta kiszabott szabálysértési bírság és helyszíni bírság nem adható át az önkormányzati adóhatóságnak behajtásra.

A közlekedési szabályszegések után kiszabott *közigazgatási bírság*okat 2018. január 1-től a Nemzeti Adó- és Vámhivatal hajtja be.

Azon hátralékosok, akik fizetési hajlandóságot mutatnak tartozásuk kiegyenlítése érdekében, havi részletekben fizetnek. Azon hátralékosok esetében, akik a fizetési felszólítás ellenére sem hajlandók fizetni, a fennálló hátralékot jövedelemből történő letiltással, amennyiben persze az adózó letiltható jövedelemmel rendelkezik, valamint inkasszóval csökkentjük.

Fentieken túl az adók módjára történő behajtás körébe tartoznak még: elővezetési költség, földhivatali szolgáltatási díj, tűzvédelmi bírság, eljárási bírság (okmányiroda, földhivatal, környezetvédelmi hatóság által kiszabott) jogi segítségnyújtó szolgálat díjának behajtása. Mindezeken kívül 74 db adó- és értékbizonyítvány került kiállításra hagyaték, ill. végrehajtással kapcsolatos ügyben. 4 db vagyoni igazolás kiállítására került sor a rendőrség megkeresésére. Pályázat benyújtásához, valamint hitelfelvételhez szükséges adóigazolást, 5 db-ot állítottunk ki.

**Pénzügy:**

Gádoros Nagyközség Önkormányzat Képviselő-testületének Polgármesteri Hivatal pénzügyi csoportjában a pénzügyi feladatokat jelenleg 4 fő könyvelő és 1 fő pénztáros látja el. Fő feladataink közé tartoznak: havi pénzforgalmi jelentések, negyedévente mérlegjelentések, költségvetési és zárszámadási feladatok, banki utalások és készpénzes forgalom lebonyolítása, nyilvántartások és számviteli analitikák vezetése, vízi közmű analitikájának vezetése statisztikák, jelentések, havi ÁFA bevallások elkészítése, vagyonkataszter vezetése, Start minta program tervezése, illetve a havi elszámolásainak beküldése a Munkaügyi Központ felé.

2012-ben jogszabályi változás miatt az Önkormányzat és intézményeinek (a hivatalt is külön intézményként kezelve) gazdálkodását szét kellett választani. 2014 óta minden hónapban pénzforgalmi jelentést, negyedévente mérlegjelentést kell készíteni az Államkincstár felé, amit főkönyvi kivonattal kell alátámasztani.

A legjelentősebb változást a 2014. év hozta el: a 4/2013. (I.11.) Kormányrendeletnek megfelelően a költségvetési számvitel gyökeresen megváltozott. Ennek okán a költségvetési szerveknek alaptevékenységük besorolása - a szakfeladat - helyett kormányzati funkciókat kell alkalmazni. A változás célja, hogy az elszámolás módja egységessé váljon a költségvetési területen, valamint az eddigi pénzforgalmi szemléletet az eredményszemléletű gazdálkodás váltotta fel. Mindez magával hozta új könyvelési rendszer használatát, mely igencsak nagy változás az eddig használt programokhoz képest.

2017. évtől az ASP rendszeren keresztül folyik a könyvelés. Az első évi nehézségek után 2019. évtől a könyvelés napra kész. Minden havi és negyedéves adatszolgáltatás időben teljesítve van a Magyar Államkincstár felé.

Jelentősen megkönnyíti a napi kapcsolattartást, adatszolgáltatást és jelentések megküldését az Államkincstárnak az elektronikus kapcsolattartás (eAdat, Önegm, KGR, ebr42 rendszer használata). Gyorsan, egyszerűen lehet elküldeni az adatokat. Hátránya, hogy gyakran másnapra, vagy azonnali adatszolgáltatást kell teljesíteni elektronikus aláírással, ügyfélkapun keresztül.

A költségvetés elkészítése fontos és nehéz feladat minden önkormányzatnak és intézményeinek. Elkészítését gondos tervezés és az intézményekkel összehangolt munka előzi meg.

A Belügyminisztérium által indított kistérségi startmunka programhoz önkormányzatunk is csatlakozott a foglalkoztatás növelése érdekében. Az eszközbeszerzéssel, dologi kiadásokkal kapcsolatos kiadások nyilvántartása, az elszámolások, nyilvántartások vezetése is a pénzügy feladata. A Munkaügyi Központ felé 2017. július 1-től a KTK /Közfoglalkoztatási Támogatások Keretrendszere/ rendszerében havonta kell továbbítani az elszámolásokat, és rendszeresen kell adatokat szolgáltatni a programban leírt teljesítendő feladatok helyzetéről.

Jelenleg 28 fő közfoglalkoztatottat foglalkoztatunk.

A rendszeres gyermekvédelmi kedvezmény kifizetésének formája 2012. évtől kezdődően Erzsébet- utalvány formájában történt. 2019. évben viszont ismét készpénzben kell kifizetni. Évente két alkalommal augusztus és november hónapbanvan a kifizetés**.** Az augusztusi kifizetés már megtörtént 133 fő gyermeket érintett. A kifizetett összeg 848.000 forint volt. A november havi igénylés is benyújtásra került az Államkincstár felé. Az igényelt összeg 912.000 forint. Ez 143 gyermeket érint majd.

Kiírásra került a „Tüzelőanyag vásárlás 2025” pályázat. Az előző évekhez hasonlóan benyújtottuk a pályázatot, melyen 3.101.340 forintot nyertünk. / 660 mázsa barnakőszén /

A zsákos barnakőszén megvásárlásra került 5.730.240 forint értékben. / 960 q /

Az ebr42 rendszeren keresztül az idei évben három alkalommal lehet pályázatot benyújtani a Rendkívüli önkormányzati támogatásra, ez a régi ÖNHIKI- nek felel meg. Az első alkalommal 14.552.007 forint összegű pályázatot nyújtottunk be közüzemi díjtartozás jogcímén, melyből

8.300.178 forintot kaptunk.

A második alkalommal 14.553.526 forint összeggel került benyújtásra a pályázat, ebből 5.672.668 forintot kaptunk.

Harmadik alkalommal is benyújtottuk pályázatunkat 19.710.690 forint összeggel. A pályázat elbírálás alatt van.

Az önkormányzati ingatlanok hasznosítása bérbeadás útján történik a bérleti díjak, (mely lakbér, garázsbér és üzleti célú helyiség bérleti díja) bevétele és a hátralékok nyilvántartása is a pénzügy feladata. Ide tartozik a lakáscélú kamatmentes kölcsönök, munkáltatói kölcsönök törlesztésének nyilvántartása, befizetésének kezelése is.

A nem rendszeres kifizetések, változó bér jelentés, szabadságok, táppénzes állomány lejelentése a KIRA programon keresztül történik.

A különböző statisztikai kimutatások jelentések a KSH felé szintén elektronikus úton történik. Az önkormányzat tulajdonában lévő ingatlanokról forgalomképes, korlátozottan forgalomképes, forgalomképtelen bontásban nyilvántartást kell vezetni, melyre az ASP vagyonkataszteri programja szolgál.

A nagy értékű tárgyi eszközök (járművek, épületek, föld, gépek berendezések) értékét, értékcsökkenését az ASP KATI programban tartjuk nyilván.

**Pályázatok:**

A következőkben szeretnék kitérni a pályázatokkal kapcsolatban elvégzett munkákra. Hivatalunkban jelenleg 1 fő foglalkozik pályázati ügyintézéssel. Az alábbiakban részletezve pályázatainkat:

**Megvalósult pályázatok:**

Gádoros Nagyközség Önkormányzata Képviselő-Testületének Napközi Otthonos Óvodája infrastruktúrális fejlesztése című, TOP-1.4.1-15-BS1-2016-00047 azonosító számú projekt:

* A projekt megvalósult. A Magyar Államkincstár helyszíni ellenőrzést folytatott le, az általuk feltárt hiányosságok megszüntetésre kerültek.
* Elnyert támogatás: **50.000.000- Ft**

Orvosi rendelő fejlesztése Gádoroson című, TOP-4.1.1-15-BS1-2016-00014 azonosító számú projekt:

* Az igényelt többlettámogatást megkaptuk, a többletforrás összege: 6.738.111, - Ft
* A projekt megvalósult. A Magyar Államkincstár helyszíni ellenőrzést folytatott le, az általuk feltárt hiányosságok megszüntetésre kerültek.
* Elnyert támogatás: **37.631.966, - Ft.,** a többletforrással megnövelt támogatás összege: **44.370.077, - Ft**

Gondozási központ eszközfejlesztése Gádoroson című, TOP-4.2.1-15-BS1-2016-00035 azonosító számú projekt:

* A projekt megvalósult. Évente projekt fenntartási jelentések benyújtása szükséges.
* Elnyert támogatás: **8.043.020- Ft**

VP6-7.2.1-7.4.1.2-16 kódszámú „Külterületi helyi közutak fejlesztése, önkormányzati utak kezeléséhez, állapot javításához, karbantartásához szükséges erő- és munkagépek beszerzése” című pályázat:

* Gádoros Nagyközség ÖnkormányzatKépviselő-testülete a 301/2018. (XII.18.) KT határozatával döntött arról, hogy az eredetileg tervezett külterületi utak helyett a 068 hrsz-ú utat újítja fel.
* A vállalt munkálatok elkészültek, műszaki átadás megtörtént, folyamatban van a pályázat pénzügyi elszámolása.
* Elnyert támogatás: **80.231.968 Ft**,Önerő: **8.914.664‬ Ft**
* A pályázat elszámolása megtörtént és fenntartási időszakba lépett.

„A nemzeti és helyi identitástudat erősítése” című, MFP-NHI/2019. kódszámú pályázat:

* 2019. július 04-én **6.914.572, - Ft** támogatásra jogosult Gádoros Nagyközség Önkormányzata.
* A 2019. augusztus 20-ai rendezvény, és a 2019-es Falunap a pályázat keretén belül lebonyolításra került. A pályázott eszközök (sátor, sörpad) leszállítása megtörtént, a 2 db rendezvénysátor és a 30 db sörpad leszállítása megtörtént.
* A pályázat pénzügyi elszámolása megtörtént.

„Gádoros, Iskola utca útburkolat felújítása” című (MFP-ÖTU/2020) kódszámú pályázat

* 22.393.364, -Ft támogatásra jogosult Gádoros Nagyközség Önkormányzata.
* A pályázatból az Iskola utca útburkolatának felújítása valósult meg, műszaki átadás megtörtént.
* A pályázat pénzügyi elszámolása megtörtént.

WIFI4EU pályázat:

* Gádoros Nagyközség Önkormányzata **15 ezer euro (kb. ~ 4.800.000 Ft)** értékű utalványt nyert, melyet Wifi-berendezések telepítésére használt fel.
* A pályázat a lakosság részére biztosít ingyenes internet hozzáférést a lentebb felsorolt közterületeken.

|  |  |
| --- | --- |
| **Kültéri előzetes WiFi4EU-hotspotok** | **Beltéri előzetes WiFi4EU-hotspotok** |
| Gesztenyés játszótér | Tót asszony |
| Béke téri játszótér | Fogorvosi rendelő |
| Hétvezér Park | Nagy utcai orvosi rendelő |
| Sporttelep | Polgármesteri Hivatal |
| Dr. Hidasi Park | Művelődési ház |
| Posta környéke | Kossuth utcai orvosi rendelő |
| Busz végállomás |  |

Településfásítási Program:

* Az Agrárminisztérium 2019 őszén indított program keretében hirdette meg a Településfásítási Programot, melynek keretében Gádoros Nagyközség Önkormányzata 2020. június 16-án 30 db fára pályázatot nyújtott be, őszi kiszállítással 22 db kislevelű hárs és 8 db díszkörte fára.
* A fák Gádoros, 764/2, 897, 879, 766/1, 505 helyrajzi számokon lettek beültetve az egészséges környezet érdekében.

Turul emlékmű felújítása:

* A KKETTKK-CP-02 kódszámú „az első világháború történelmi emlékeit őrző emlékművek rendbetétele, renoválása, helyreállítása, új emlékmű állítása témában a Közép- és Kelet-európai Történelem és Társadalom Kutatásért Közalapítvány által kiírt”– pályázat támogatási összegét **2.325.700, - Ft-**ot elnyerte az Önkormányzat.
* Az emlékmű felújítása és a pályázat elszámolása 2019-ben megtörtént.
* 2021 tavaszán a jó idő beköszöntével a szükséges néhány apróbb garanciális munkát elvégezte a kivitelező.

Gádoros Polgármesteri Hivatal épületének energetikai felújítása című, TOP-3.2.1-15-BS1-2016-00030 azonosító számú projekt:

* Elnyert támogatás: **95.104.568- Ft**
* A polgármesteri hivatal épületének energetikai fejlesztése befejeződött.
* A pályázat pénzügyi elszámolása megtörtént, fenntartási időszakba lépett.

„Tanya és falugondnoki buszok beszerzése” a Magyar Falu Program (MFP-TFB/2020) keretében:

* Önkormányzatunk tanyagondnoki kisbuszt nyert.
* A pályázatból egy Ford Tourneo Custom kisbuszt vásároltunk.
* A pályázat elszámolása megtörtént.

„Orvosi rendelő” című, MFP-HOR/2019. kódszámú pályázat:

* **30.000.000, - Ft**-ra pályázott Gádoros Nagyközség Önkormányzata, a gyermekorvosi rendelő felújítására, korszerűsítésére.
* 2019. július 25-én Gádoros Nagyközség Önkormányzata 29.999.999, - Ft támogatásra jogosult.
* A kivitelezési munkálatok befejeződtek.
* A pályázat elszámolása megtörtént.

„Szolgálati lakás” című, MFP-SZL/2019. kódszámú pályázat:

* **30.000.000, Ft**-ra pályázhatott Gádoros Nagyközség Önkormányzata, a gyermekorvosi szolgálati lakás felújítási munkáira.
* 2019. december 13-án Gádoros Nagyközség Önkormányzata 29.999.999, - Ft támogatásra jogosult.
* A kivitelezési munkálatok befejeződtek.
* A pályázat elszámolása megtörtént.

„Óvoda udvar” című, MFP-OUF/2019. kódszámú pályázat:

* **5.000.000, - Ft-**ra pályázott Gádoros Nagyközség Önkormányzata, az óvoda udvar kerítés felújítási munkáira, és rollerpálya építésére.
* 2019. november 11-én Gádoros Nagyközség Önkormányzata 4.999.928, - Ft támogatásra jogosult.
* A kivitelezési munkálatok befejeződtek, a pályázat elszámolása megtörtént.
* Az önkormányzatnak **345.203,-Ft támogatás visszafizetési kötelezettsége** keletkezett, mivel Kraszkó Mihály e.v. projektmenedzseri szerződése sikerdíjas volt – ami nem számolható el a pályázatban.
* A pályázat elszámolása megtörtént.

„Temető fejlesztése” című, MFP-FFT/2019. kódszámú pályázat:

* **4.999.998, - Ft** támogatásban részesültGádoros Nagyközség Önkormányzata, urnafal építésére, és a temető meglévő járdáinak felújítására.
* A kivitelezési munkálatok befejeződtek, a pályázat elszámolása megtörtént.

„Kistelepülések járda építésének, felújításának anyagtámogatása” című, MFP-BJA/2019. kódszámú pályázat:

* **4.999.998, - Ft** támogatásban részesült Gádoros Nagyközség Önkormányzata, a Kossuth utca, a Bem utca és a Nagy utca szakaszos járdafelújítására.
* A pályázat elszámolása megtörtént.

„Orvosi eszköz” című, MFP-AEE/2020. kódszámú pályázat:

* **2.999.976, - Ft** - támogatásra jogosult Gádoros Nagyközség Önkormányzata.
* Az elnyert támogatásból megvalósult a háziorvosi, a gyermekorvosi, a fogorvosi rendelő, valamint a védőnői szolgálat eszközeinek bővítése.
* A pályázat elszámolása megtörtént.

„Közösségi tér ki/átalakítás és foglalkoztatás” című, MFP-KTF/2020. kódszámú pályázat:

* **24.479.591, - Ft** támogatásra jogosult Gádoros Nagyközség Önkormányzata.
* Az pályázatból az Iskola utcai Könyvtár épületének külső felújítására, szigetelése, nyílászárócseréje, valamint közösségszervező alkalmazásának bértámogatása valósult meg.
* A pályázat elszámolása megtörtént.

„Út, híd, kerékpárforgalmi létesítmény építése/felújítása - 2021” című, MFP-UHK/2021 kódszámú pályázat:

* **39.320.598, - Ft** támogatásra jogosult Gádoros Nagyközség Önkormányzata.
* A Gádoros, Nagy utca 660 méteres szakaszának felújítása valósult meg. (Dobó István u. – Kossuth utca közötti szakasz)
* A pályázat elszámolása megtörtént.

„Önkormányzati feladatellátást szolgáló fejlesztések támogatása 2021.” című pályázat:

* **19.563.175**, **- Ft** támogatásra jogosult Gádoros Nagyközség Önkormányzata.
* Az elnyert támogatásból megvalósulhat Gádoroson a Bem utca (Nagy utca és a dr. Hidasi László utca útkereszteződés közötti) útburkolatának felújítása.
* A pályázat pénzügyi elszámolása megtörtént.

„Közösségszervezéshez kapcsolódó eszközbeszerzés és közösségszervező bértámogatása 2021.” című MFP-KEB/2021 kódszámú pályázat

* **4.066.071**, **- Ft** támogatásra jogosult Gádoros Nagyközség Önkormányzata.
* 12 hónapos napi 8 órás időtartamra bér és járulék támogatás közösségszervező foglalkoztatására és a Tót-Asszony Közösségi házba 2100 literes hűtőszekrény beszerzése megtörtént.
* A pályázat elszámolása megtörtént.

Az Emberi Erőforrások Minisztériuma által kiírt Nemzeti Szabadidős- Egészség Sportpark Program” elnevezésű pályázat:

* A pályázat keretében Gádoroson kondi park fog megvalósulni a Turul emlékmű mögötti területen.
* A kivitelezés megtörtént.

Leader pályázat:

* 2019. február 12-én a VP6-19.2.1.-49-10-17 kódszámú, KERTÉSZEK FÖLDJE AKCIÓCSOPORT Egyesület – Civil szervezetek, önkormányzatok kisértékű beruházásainak a támogatása – 2. célterület című pályázatára támogatási kérelmet nyújtott be Gádoros Nagyközség Önkormányzata sörpad garnitúra, üstház, üst, vasbogrács, valamint rendezvény sátrak beszerzésére.
* Az elnyert támogatás: **1.733.155 Ft**.
* Az eszközök beszerzésre kerültek, pénzügyi elszámolás folyamatban van.

„Kommunális eszköz beszerzése” című, MFP- KOEB/2021 kódszámú pályázat:

* **14.959.300, -Ft támogatási összegre** pályázott Gádoros Nagyközség Önkormányzata.
* Az elnyert támogatásból megvalósulhat kommunális eszközök beszerzése Gádoroson.
* Az eszközök beszerzése megtörtént. (rézsűkasza, pótkocsi, kompresszor, hegesztő inverter, oszlopos fúrógép)
* A pályázat elszámolása megtörtént.

Orvosi eszközök beszerzése” című, MFP- AEE/2021 kódszámú pályázat:

* **1.998.379, -Ft** támogatási összegre pályázott Gádoros Nagyközség Önkormányzata.
* Az elnyert támogatásból folytatódhat Gádoros, Kossuth u. 27. szám alatti praxisok orvosi eszközbeszerzése.
* A pályázat elszámolása megtörtént.

Piac gazdaságfejlesztése Gádoroson című, TOP-1.1.3-15-BS1-2016-00041 azonosító számú projekt:

* Elnyert támogatás: **41.458.540- Ft**
* A piac építése befejeződött, világítás (3 db kandeláber) és kamerarendszer telepítése megtörtént 2023-ban.
* A pályázat elszámolása megtörtént, fenntartási időszakba lépett a pályázat.

„Mini Bölcsőde kialakítás Gádoroson” című, TOP-1.4.1-19-BS1-2019-00019 azonosító számú projekt:

* A projekt elszámolható költsége: 82 788 858,-Ft
* Önkormányzati saját forrás: 6.554.368,-Ft
* Teljes beruházás költsége: 89 343 226,-Ft
* A projekt pénzügyi lezárása megtörtént, fenntartási időszakba lépett a pályázat

„Óvodaépület felújítása” című, MFP-OEF/2020 kódszámú pályázat:

* 21.402.156, - Ft támogatásra jogosult Gádoros Nagyközség Önkormányzata.
* A pályázatból a Béke utcai óvoda épületére magastető épült.
* A pályázat elszámolása megtörtént.

Óvodai játszóudvar és közterületi játszótér fejlesztése” című, MFP-OJKJF/2021 kódszámú pályázat:

* **4.913.300, - Ft** támogatásra jogosult Gádoros Nagyközség Önkormányzata.
* Az elnyert támogatásból megvalósulhat Gádoros, Gesztenyés játszótér kerítés építése.
* A pályázat elszámolása megtörtént.

„Felelős állattartás” című, MFP- FAE/2021 kódszámú pályázat:

* **819.901, -Ft** támogatási összegre pályázott Gádoros Nagyközség Önkormányzata.
* Az elnyert támogatásból kutya, macska ivartalanítás valósult meg.
* A pályázat elszámolása megtörtént.

„Önkormányzati temetők infrastrukturális fejlesztése” című, MFP-ÖTIF/2021 kódszámú pályázat:

* **4.997.120, - Ft** támogatásra jogosult Gádoros Nagyközség Önkormányzata.
* Az elnyert támogatásból folytatódhat a Gádorosi temető járdafelújítása II. ütem és temetővilágítás fejlesztése.
* A pályázat pénzügyi elszámolása megtörtént

"Önkormányzati járdaépítés/felújítás támogatása" MFP-BJA/2022

* **9.969.770, - Ft** támogatásra jogosult Gádoros Nagyközség Önkormányzata, a Kossuth utca, Iskola utca, Béke tér és a Nagy utca szakaszos járdafelújítása megtörtént 1043 méter hosszban
* A pályázat pénzügyi elszámolása megtörtént.

VP6-7.2.1-.1-21.„Külterületi helyi közutak fejlesztése” program keretében „Gádoros külterület 032/2 hrsz-ú földút stabilizálása”

Szórt útalap kiépítése 2000 méter hosszúságban.

Projekt összköltsége: **139.059.599.-Ft**

Támogatás intenzitása (95%): **132.106.619.-Ft**

Önkormányzati önerő összege (5%):  **6.952.980.- Ft**

* A kivitelezés megtörtént, pénzügyi elszámolás folyamatban van.

Önkormányzati tulajdonban lévő ingatlanok fejlesztése” című, MFP-ÖTIK/2021 kódszámú pályázat:

* „Gádoros Polgármesteri Hivatal épületének belső felújítása”
* **43.362.162,-Ft** támogatást kapott Gádoros Nagyközség Önkormányzata
* A pályázat pénzügyi elszámolása megtörtént.

"Önkormányzati temetők infrastrukturális fejlesztése" MFP-ÖTIF/2022 kódszámú pályázat

* **5.946.850, - Ft** támogatásra jogosult Gádoros Nagyközség Önkormányzata.

Az elnyert támogatásból folytatódhat a Gádorosi temető járdafelújítása III. ütemben folytatódott. A meglévő út nyomvonalán 2,50 m szélességben és 110 fm hosszban új térköves út épült.

* A pályázat pénzügyi elszámolása megtörtént.

"Közösségszervezéshez kapcsolódó eszközbeszerzés és közösségszervező bértámogatása" MFP-KEB/2022

* **5.525.058 - Ft** támogatásban részesül Gádoros Nagyközség Önkormányzata.
* 12 hónapos napi 8 órás időtartamra bér és járulék támogatás közösségszervező foglalkoztatása és a Tót-Asszony Közösségi házba székek, edények beszerzése szerepelt a projektben.
* A pályázat pénzügyi elszámolása megtörtént.

*MFP-ÖTIFB/2024/EKB kódszámú „Gádoros önkormányzat feladatellátásához szükséges eszközbeszerzés” című Magyar Falu Program pályázat*

* **5.999.997,- Ft** támogatásban részesült Gádoros Nagyközség Önkormányzata.
* Jelen projekt keretében Polgármesteri Hivatal és Gádoros Fő utca 30., Gondozási Központba eszközbeszerzés valósul meg: 100 db rendezvényszék, 10 db számítógép, 4 db monitor, melyek a polgármesteri hivatalba és 2 db számítógép, 2 db monitor valamint 1 db nyomtató a Gondozási Központba kerülnek elhelyezésre.
* A pályázat pénzügyi elszámolása megtörtént.

*MFP-UHJ/2024 kódszámú „Gádoros, Jókai utca részleges útburkolat felújítása” című Magyar Falu Program pályázat*

* **7 418 403,-Ft** támogatásban részesült Gádoros Nagyközség Önkormányzata.
* Jókai utca (Kossuth utca és Arany János utca közötti) burkolata részlegesen, vagyis 134 méter hosszúságban megvalósult 2025. októberben.
* A pályázat pénzügyi elszámolása folyamatban van.

**Megvalósítás alatt levő pályázatok:**

„Élhető települések” pályázat keretén belül „Gádoros Nagyközség Kossuth utcai csapadékvíz elvezetése és közösségi célú fejlesztése” TOP\_PLUSZ-1.2.1-21-BS1-2022-00015 azonosítószámú projek

* **200.000.000, -Ft** vissza nem térítendő támogatásban részesült Gádoros Nagyközség Önkormányzata.
* Az elnyert támogatásból Gádoros, Kossuth utcai csapadékvíz elvezetése, Tót-Asszony közösségi ház belső felújítása és a Művelődési Ház tetőjavítása valósulhat meg.
* A Kossuth utcai csapadékvíz elvezetés kivitelező kiválasztása jelenleg zajlik, várható szerződéskötés 2026. január. A Tót-asszony közösségi ház felújítás közbeszerzésének előkészítése folyamatban van. A Művelődés Ház tetőjavítása az esetleges maradványösszegek felhasználás miatt marad utolsó építési résznek.
* Kivitelezési munkálatok kezdése várhatóan 2026. február – 2026. szeptember.

"Önkormányzati épületek energetikai korszerűsítése” pályázat keretén belül Tót Asszony Közösségi Ház energetikai korszerűsítése TOP\_PLUSZ-2.1.1-21-BS1-2022-00042

* **25.880.518,-Ft** támogatásban részesült Gádoros Nagyközség Önkormányzata.
* Az elnyert támogatásból Gádoros, Tót-Asszony közösségi ház energetikai felújítása (külső szigetelés, nyílászáró csere, födém szigetelése valósulhat meg.
* A kivitelezést TOP\_PLUSZ-1.2.1-21-BS1-2022-00015 számú pályázatban szereplő Tót-Asszony közösségi ház belső felújítási munkálatokkal. Egybeszámítási kötelezettség áll fenn közbeszerzés szempontjából. A Tót-asszony közösségi ház felújítás közbeszerzésének előkészítése folyamatban van.
* Kivitelezési munkálatok kezdése várhatóan 2026. február – 2026. augusztus.

„Belterületi utak fejlesztése” pályázat keretén belül "Gádoros Nagyközség belterületi utak fejlesztése” című TOP\_PLUSZ-1.2.3-21-BS1-2022-00033 azonosítószámú pályázat

* Gádoros Nagyközség Önkormányzata **200.000.000,-Ft** vissza nem térítendő támogatásban részesült.

A Dobó – Szőlő – Dr. Hidasi utcák burkolat felújítása és ezzel egyidejűleg 15 db új parkolót épült a Dobó utcában a sportpálya mellett. A tervezett beruházás összesen 2549 méter hosszúságban valósult meg.

Felújított útszakaszok hossza:

* Dobó utca: 514 m
* Szőlő utca: 1.120 m
* Dr. Hidasi utca: 915 m
* Kivitelezési munkálatok befejeződtek 2024. szeptember 11-én.
* Az építési soron keletkezett maradványból az **Ady Endre utca (369 méter)** részleges felújítása valósul meg 2026. áprilisban.

*TOP\_PLUSZ-2.1.1-21-BS1-2023-00053 azonosítószámú pályázat „Gádoros, Fő utca 30. szám alatti Gondozási Központ energetikai felújítása”*

* **98.185.351,-Ft** támogatás nyert Gádoros Nagyközség Önkormányzata
* Műszaki tartalom: a külső határoló szerkezetek szigetelése (ahol még nincs)

- padlásfödém szigetelés, beépítésre tervezett tetőtér szigetelése, a nem megfelelő nyílászárók cseréje

- hőszivattyús fűtési melegvíz előállítása

- napelemek elhelyezése

* A tervek beküldésre kerültek az Államkincstárhoz véleményezésre, a jóváhagyását követően indulhat el a kivitelező kiválasztására vonatkozó közbeszerzési eljárás!

*„Óvoda épületének felújítása, korszerűsítése, óvodai férőhelybővítés” című (MFP/ÖTIFB/2025/OFKF) kódszámú alprogramon belül „Gádoros, Béke tér 6. szám alatti óvoda tetőtér beépítés I. ütem”*

* **10.010.600, -Ft** támogatásban részesült Gádoros Nagyközség Önkormányzata.
* Műszaki tartalom: Az I. ütemben a lépcsőház, a közlekedő, valamint egy többcélú helyiség kerül kialakításra. A bontási munkálatok után kialakításra kerülnek a válaszfalak, könnyűszerkezetes födém létesül, nyílászárók kerülnek elhelyezésre. Új padlóburkolat is készül, valamint gépészeti és villamossági munkálatok is szerepelnek az első ütemben.
* Kivitelezési munkálatok kezdése várhatóan 2026. március- június.

*Út, híd, járda építése/felújítása, gyalogos-átkelőhely kialakítása, fejlesztése” című MFP-UHJ/2025 kódszámú pályázati kiírás keretében „Gádoros Piac téri utca felújítása”*

* **10.000.211,-Ft** támogatásban részesült Gádoros Nagyközség Önkormányzata.
* A Piac tér utca felújítása 166 méter hosszban megvalósult 2025. októberben, de a műszaki átadás-átvétel 2026. tavaszán történik meg.

2025. évi Versenyképes Járások Program keretében "Versenyképes Orosházi járás I. ütem" megnevezésű pályázat

* **250.000.000,-Ft** támogatásban részesült konzorciumi szerződés keretében az Orosházi járás 8 települése, ahol a legtöbb településen közvilágítás korszerűsítése történik (Kardoskút kivételével).
* Ezen belül Gádoros Nagyközség Önkormányzata **30.000.000,-Ft** támogatásban részesült közvilágítás korszerűsítésére (179 db lámpatest cseréje valósul meg 2026.-ban)

"Nemzeti értékek és hungarikumok gyűjtésének, népszerűsítésének, megismertetésének,megőrzésének és gondozásának támogatása" HUNG-2025 jelű pályázat

* **2.565.400,-Ft** támogatásban részesült Gádoros Nagyközség Önkormányzata (100%-os támogatási intenzitás)
* 2025. évi Gádorosi Hagyományőrző Falunap programjainak támogatására került felhasználásra
* Jelenleg a pályázat pénzügyi elszámolása, támogatás lehívása (utófinanszírozott) zajlik a pályázatnak.

|  |
| --- |
|  |

**Bírálat alatt levő pályázatok:**

*Jedlik Ányos Energetikai program és a Magyar Falu Programmal együttműködésben „Közvilágítás korszerűsítésének támogatása” című 2025/KÖZVIL/01 számú pályázat*

* Igényelt támogatás összege: **21.441.927, -Ft** (100%-os támogatás)
* 183 db köztéri lámpatest cseréje szerepel a pályázatban.

**Műszaki ügyintézés:**

Méhészekkel kapcsolatos ügyintézés:

* Az újonnan kezdett méhészkedést a tevékenység megkezdésétől számított nyolc napon belül kell bejelenteni a méhek tartási helye szerint illetékes települési önkormányzat, fővárosban a kerületi önkormányzat jegyzőjénél, aki a méhészt nyilvántartásba veszi, és a nyilvántartást folyamatosan vezeti.
* Településünkön 2025-ben 5 db bejelentett méhész volt, kérelmük beérkezése után nyilvántartásba való felvételük megtörtént, majd az erről szóló visszaigazolások postázásra kerültek részükre.
* Díszfák növényvédelmi permetezése miatt 2025-ben 4 alkalommal történt meg a bejelentett méhészek kiértesítése 2025 évben.

Takarnet/E-ING lekérdezések:

* 2025. január 1-jétől 2025. november 10-ig 94 esetben lett használva a Földhivatal TAKARNET rendszere tulajdoni lapok lekérdezésére. Az év közepén a Takarnet rendszer megszűnt. A helyébe lépő Elektronikus Ingatlan-nyilvántartás még nagyon kezdetleges, jóval bonyolultabb, sérülékenyebb rendszer, a név szerinti keresések még nem lehetségesek.

Termőföld elővásárlási és előhaszonbérleti jog gyakorlásával kapcsolatos iratok:

* A polgármesteri hivatalba érkező közzétételi kérelmek alapján kerülnek közzétételre a szerződések, miután az anonimizálásuk megtörténik.
* Anonimizálás: a szerződésben felismerhetetlenné kell tenni az eladó és a vevő, illetve a haszonbérbeadó és a haszonbérbevevő nevén, lakcímén vagy értesítési címén, valamint állampolgárságán kívül valamennyi természetes személyazonosító adatot.
* A kifüggesztés lejárta után (adás-vétel 60/30 nap, haszonbérlet 15) iratjegyzék készítése, majd a keletkezett dokumentumok megküldése az illetékes földhivatal részére, a kérelmező kiértesítése mellett.
* 2025-ben eddig 255 eljárás volt ebben az ügykörben.

Hirdetmények:

* A beérkező hirdetmények (57 db) - a szükséges információk rávezetése után (kifüggesztés időtartama, levétele napja) - a porta melletti hirdetőtáblán kerülnek kihelyezésre.
* A kifüggesztés letelte után záradékolásra kerülnek a hirdetmények, majd egy kisérőlevél társaságában visszaküldésre kerülnek a feladó részére.

Gazos porták és panaszos ügyek:

* Folyamatos ügyintézés alatt.

Közútkezelői és tulajdonosi hozzájárulás:

* Kérelemre induló eljárás, melyben megvizsgálásra kerül a beérkezett dokumentumok megfelelősége a helyi és más jogszabályoknak. A hozzájárulások ezután adhatóak meg.
* 2025-ben 6 db hozzájárulás kiadása történt meg.

Fakivágási engedély:

* 2 db fakivágási határozat kiadása történt meg 2025-ben.

Településképi véleményezési eljárás:

* Kérelemre induló eljárás, melyben megvizsgálásra kerül a beérkezett dokumentumok megfelelősége a helyi rendeletben foglaltaknak. A vélemények ezután adhatóak meg.
* 2025-ben 1 db ilyen ügy volt.

Romos ingatlanokkal kapcsolatos eljárás:

* Helyszíni szemle és az abból készült feljegyzés készítése után, az ügy áttételre kerül az illetékes hatóság (jelen esetben a Békés Megyei Kormányhivatal Építésügyi és Örökségvédelmi Főosztály Építésügyi Osztály 4.) számára.
* 2025-ben 2 db eljárás történt.

Nehéz gépjármű tároláshoz hatósági bizonyítvány kiállítása:

* Ügyfél kérelmében beérkezése után előzetes adatlekérések különböző adatbázisokból (pl. egyéni vállalkozók nyilvántartása)
* Helyszíni szemle és feljegyzés készítése
* 2025-ben 1 db hatósági bizonyítvány került kiállításra ebben az ügytípusban.

Informatika:

* Gádoros Honlap kezelése:
  + Jelenleg egy ügyintéző tölti fel a honlapra a tartalmakat.
  + 2025-ben eddig 167 új bejegyzés került fel a honlapra. Ezen kívül új menüpontok és dokumentumok kerültek feltöltésre.
* Nyomtató kellékanyagok rendelése és nyomtató működőképességének folyamatos biztosítása.

Egyéb ügyek:

Ide tartoznak az olyan ügyek, amelyek csak alkalmanként fordulnak elő, vagy teljesen egyedi jellegűek. Pl.:

* Közvilágítás hibáinak bejelentése
* Az önkormányzatnál üzemben lévő telefonok ügyintézése
* Vízjogi eljárások, tájékoztatók
* Nemzeti Adó- és Vámhivatalnál eljáró képviselő bejelentése (EGYKE) az összes intézmény vonatkozásában
* Katasztrófavédelmi ügyek
* Ebzárlat és legeltetési tilalom kihirdetése
* Önkormányzat Elektronikus Egészségügyi Szolgáltatási Tér (EESZT) regisztráció és az orvosokkal való közreműködés a bevezetést illetően
* Esővíz elvezető csatorna (áteresz) ügyintézés (még folyamatban van)
* Árajánlatok kérése szúnyoggyérítésre
* Vadgesztenye fák növényvédelmi permetezés ügyintézése
* Szerződés felmondások
* Statisztikai adatszolgáltatások
* Orvosi praxis vonatkozásában közmű átírások
* MVM gallyazási munkálatok ügyintézés
* Tábla kihelyezések egyeztetése egyesület részére
* Telekalakítások előzetes véleményezése
* Garanciális problémák ügyintézése
* Utcatáblák és felfestés megrendelése
* Zebra létesítés feltételeinek kutatása.

**Kereskedelem:**

2025. évben kereskedelmi ügy 12 db. Ebből 6 db kereskedelmi bejelentés, 2 db nyitvatartás változás bejelentés, 1 db címváltozás bejelentés, 3 db termékkör módosítás bejelentés történt.

A Képviselő-testület 2025. január 21-től 2025. október 16-ig 16 ülést tartott, melyből 5 rendkívüli, 6 rendes, 4 zárt ülés és 1 közmeghallgatás volt. Képviselő-testületi határozat 133 db készült 2025. október 16-ig. A Képviselő-testület 4 új rendeletet alkotott és 4 rendeletet módosított.

Tisztelt Képviselő-testület!

Röviden ennyiben kívántam beszámolni a Polgármesteri Hivatal munkájáról. Kérem a beszámolóm szíves elfogadását.

**Határozati javaslat:**

Gádoros Nagyközség Önkormányzat Képviselő-testülete dönt arról, hogy a Polgármesteri Hivatal tevékenységéről szóló beszámolót elfogadja.

Felelős: Dr. Szilágyi Tibor polgármester

Értesül erről: Kőszegi Erzsébet Mária jegyző

Határidő: értelem szerint

Gádoros, 2025. november 5.

Kőszegi Erzsébet Mária

jegyző