**Szociális, Kulturális, Egészségügyi és Sport Bizottság**

**BESZÁMOLÓ**

**A Képviselő-testület 2025. november 18-án tartandó rendes ülésére a bizottságok átruházott hatáskörben hozott intézkedésiről**

**Tisztelt Képviselő-testület!**

A képviselő-testület a törvény keretei között önállóan alakítja ki szervezetét, határozza meg a szervei közötti munkamegosztást. A szervezeti rendben a képviselő-testület munkájának segítésében, az önkormányzati feladatainak eredményesebb ellátásában a bizottságok kiemelt helyet foglalnak el, hiszen a képviselő-testület felhatalmazása alapján részt vesznek az önkormányzati döntéshozatal előkészítésében, továbbá a képviselő-testület egyes hatásköreinek gyakorlását a bizottságaira átruházhatja**.**

Az Önkormányzat Szervezeti és Működési Szabályzatáról szóló 10/2019. (VIII. 16.) önkormányzati rendelet 38. § (4) bekezdése alapján a bizottságok rendszeresen beszámolnak éves munkájukról.

Magyarország helyi Önkormányzatairól szóló 2011. évi CLXXXIX. törvény értelmében a bizottságok évente összegzést készítenek a végzett tevékenységükről.

Gádoros Nagyközség Önkormányzatának Képviselő-testülete a 8/2024. (XI. 20.) önkormányzati rendelettel módosította Gádoros Nagyközség Önkormányzata Képviselő-testülete és Szervei Szervezeti és Működési Szabályzatairól szóló 10/2019. (VIII. 16.) önkormányzati rendeletét, melyben úgy döntött, hogy a települési támogatások elbírálását a Szociális, Kulturális, Egészségügyi és Sport Bizottság hatáskörébe adja 2025. január 1. napjától.

Ez a beszámoló a 2024.évi beszámoló óta eltelt időszak munkáját foglalja össze.

**A Szociális, Kulturális, Egészségügyi és Sport Bizottság létszáma**:

Beszámolási időszak kezdetén név szerint a következő tagok dolgoznak a bizottságban:

A bizottság elnöke: Fekete Tiborné - települési képviselő

A bizottság tagjai: Herbszt Gergely települési képviselő

Ribárszki István János települési képviselő/pénzügyi bizottság elnöke

Belláné Szőke Csilla külső tag /Gondozási Központ intézményvezetője/

Higyed-Horváth Viktória Katalin külső tag /Justh Zsigmond Művelődési Ház és Könyvtár intézményvezetője/

- *Gádoros Nagyközség Önkormányzata Képviselő-testületének 2/2015. (III.01.) önkormányzati*

*rendelete a pénzbeli, természetbeni és a személyes gondoskodást nyújtó szociális ellátásokról*

*-Gádoros Nagyközség Önkormányzat Képviselő-testületének 7/2005. (III.25.) KT számú rendelete a lakáscélú támogatásokról.*

*-Gádoros Nagyközség Önkormányzata Képviselő testületének 9/2017(VIII.10) önkormányzati rendelet a szociális célú tüzelőanyag támogatás helyi szabályairól*

**Bizottság főbb feladatai:**

Az SZMSZ 1. sz. melléklete értelmében következők:

- véleményezi a testület elé kerülő köznevelési témájú előterjesztéseket, pályázatokat - figyelemmel kíséri a köznevelési intézmény munkáját,

- segíti a helyi köznevelési koncepció kialakítását és megvalósítását,

- vizsgálja az ágazati intézmények működési feltételeinek biztosítását,

- véleményezi az intézményhálózat fejlesztési, felújítási terveit,

- véleményezi a testület elé kerülő egészségügyi és szociális témájú előterjesztéseket, pályázatokat

- figyelemmel kíséri az egészségügyi és szociális feladatot ellátó intézmények munkáját,

- véleményezi az egészségügyi és szociális intézményhálózat fejlesztésére vonatkozó terveket,

- segíti az egészségnevelési feladatok végrehajtását,

- vizsgálja az időskorúakról történő gondoskodásra vonatkozó feladatok ellátását,

- javaslatokat dolgozza ki az egészségügyi és szociális ellátás javítására, korszerűsítésére,

-előkészíti a munkatervben meghatározott előterjesztéseket

- a települési támogatások elbírálása 2025. január 1. napjától.

**Bizottság ülései**

A bizottság a munkáját alapvetően a képviselő-testület munkatervéhez igazodó bizottsági munkaterv alapján végezte.

13 ülést tartott és

115 db határozatot hozott

**1. számú Melléklet**

**KIMUTATÁS**

**a Szociális, Kulturális, Egészségügyi Bizottság 2025. évi üléseiről:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Sorsz:** | **Időpont:** | **NYILVÁNOS ülés**  **napirendi pontok száma:** | **ZÁRT ülés**  **napirendi pontok száma** | **Jelenlét** | **Hiányzás** | **Késés** | **Határozat db száma:** |
| **1.** | 01. 15. | 4 | - | 4 | Herbszt Gergely | - | 6 |
|  | 01. 15. | - | 1 |  |  |  | 10 |
| **2.** | 02. 05. |  | 1 | 4 | Ribárszki István János | - | 3 |
| **3.** | 02. 12. | 1 | - | 4 | Ribárszki István János | - | 2 |
|  | 02. 12. | - | 1 | 4 | Ribárszki István János | - | 10 |
| **4.** | 03. 12. | 6 | - | 5 | - | - | 12 |
|  | 03. 12. | - | 1 | 5 | - | - | 8 |
| **5.** | 04. 02. |  | 1 | 4 | Fekete Tiborné | - | 5 |
| **6.** | 04. 23. | 3 | - | 4 | Higyed-Horváth Viktória Katalin | - | 2 |
|  | 04. 23. | - | 1 | 4 | Higyed-Horváth Viktória Katalin | - | 5 |
| **7.** | 05. 21. | 3 | - | 5 | - | - | 3 |
|  | 05. 21. | - | 1 | 5 | - | - | 4 |
| **8.** | 06. 24. | - | 1 | 4 | Herbszt Gergely | - | 2 |
| **9.** | 07. 23. | - | 1 | 4 | Higyed-Horváth Viktória Katalin | - | 9 |
| **10.** | 08. 08. | - | 1 | 3 | Herbszt Gergely, Belláné Szőke Csilla | - | 7 |
| **11.** | 09. 03. | 4 | - | 5 | - | - | 7 |
|  | 09. 03. | - | 1 | 4 | Herbszt Gergely | - | 5 |
| **12.** | 10. 08. | - | 1 | 3 | Ribárszki István János, Higyed-Horváth Viktória Katalin | - | 8 |
| **13.** | 10. 16. | 4 | - | 3 | Ribárszki István János, Herbszt Gergely | - | 6 |
|  | 10. 16. | - | 1 | 3 | Ribárszki István János, Herbszt Gergely | - | 1 |
| **ÖSSZ.:** | - | **-** | **-** | **-** | **-** | **-** | **115** |

2025. január 15-től 2025. szeptember 10-ig 4 db rendelet alkotás és 4 db rendelet módosítás volt.

A bizottsági munka ülésterv szerint zajlott, ami illeszkedett a képviselő testületi ülések idejéhez, és az ügyintézési határidők betartásának szabályaihoz. A Bizottság minden esetben határozatképes volt.

**Hat**áskörünk nem széles körű, minden évben az aktuális törvényi szabályoknak megfelelően változik.

**A szociális alapellátás- részben önkormányzati, részben állami feladat, amelynek kereteit a szociális törvény adja meg.**

***A Szociális bizottsági munka alapfeltételének tartom a napra kész adatok ismeretét ennek függvényében készülünk fel a bizottsági ülésekre.***

***Az Önkormányzat 2025-ös évére vonatkozó költségvetés főbb adatai:***

A Képviselő–testület az 2/2025.(II.19). költségvetési rendeletét 817.072.602 forint bevételi főösszeggel950.421.244 forint kiadási főösszeggel, 133.348.642 forint hiánnyal fogadta el.

*A költségvetést 2024. február 28.–ig kellett elfogadni a Képviselő–testületnek.*

*a)* bevételi főösszege 817.072.602 forint,

*b)* kiadási főösszege 950.421.244 forint.

*c)* hiánya 133.348.642 forint

ezen belül: belső finanszírozású bevétel 83.348.642 forint, külső finanszírozású bevétel 50.000.000 forint.

**Népességi adatok**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2014.** | **2015.** | **2016.** | **2017.** | **2018.** | **2019.** | **2020.** | **2021.** | **2022.** | **2023.** | **2024.** |
| **Elköltözés** | 101 | 66 | 99 | 61 | 88 | 149 | 130 | 117 | 110 | 57 | 90 |
| **Beköltözés** | 103 | 105 | 68 | 24 | 88 | 107 | 106 | 138 | 113 | 104 | 83 |
| **Születés** | 28 | 46 | 29 | 28 | 30 | 28 | 25 | 32 | 28 | 32 | 41 |
| **Halálozás** | 67 | 61 | 66 | 53 | 57 | 59 | 60 | 74 | 62 | 55 | 67 |
| **Összlétszám** | **3850** | **3874** | **3806** | **3744** | **3717** | **3644** | **3585** | **3564** | **3533** | **3557** | **3524** |

**Korcsoportos bontás**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2014.** | **2015.** | **2016.** | **2017.** | **2018.** | **2019.** | **2020.** | **2021.** | **2022.** | **2023.** | **2024.** |
| **0-4 évesig** | 119 | 135 | 134 | 120 | 138 | 159 | 114 | 154 | 153 | 162 | 172 |
| **0-14 évesig** | 493 | 510 | 481 | 445 | 446 | 471 | 426 | 483 | 488 | 515 | 523 |
| **0-18 évesig** | 662 | 676 | 654 | 633 | 632 | 662 | 595 | 658 | 651 | 663 | 659 |
| **19-60 évesig** | 2180 | 2162 | 2127 | 2083 | 2060 | 2016 | 2031 | 1963 | 1972 | 1976 | 1963 |
| **60 felett** | 1008 | 1039 | 1025 | 1028 | 1025 | 966 | 959 | 943 | 910 | 918 | 902 |

***2025. 09. 30-ig felhasznált***

*Átmeneti segélyre fordítva: 5.380.000,- Ft (ebben benne van a rendszeres települési támogatásra fordított összeg is)*

*Bursa Hungarica: 3.500.000,- Ft*

*Krízis keret: 177.850,- Ft*

*Gyermekvédelmi támogatás: 848.000,- Ft*

**A szociális feladatok egy része jegyző hatáskörbe tartozik.**

**2.2. Gádoros Nagyközség Önkormányzat Képviselő-testületét az alábbiakban tájékoztatom a Szociális, Kulturális, Egészségügyi és Sport Bizottság átruházott hatáskörben hozott intézkedésiről:**

2.2.a. Gádorosi Manóliget Óvoda és Mini Bölcsőde intézményének 2025/2026. nevelési évre vonatkozó Munkatervét, valamint a 2024/2025. nevelési évről készült főigazgatói beszámolóját elfogadtuk.

2.2.b. A Kisboldogasszony Katolikus Általános Iskola 2024/2025. évi munkájáról szóló tájékoztatót elfogadtuk.

2.2.c. Gádoros Nagyközség Önkormányzatának Szociális Otthon Házi segítségnyújtás, nappali létszámbővítés, gazdálkodásáról szóló beszámoló elfogadása megtörtént.

2.2.d. 2025-ben a helyi Gyermekjóléti- és Családsegítő Szolgálat kríziskeret tervezet 700.000,-Ft, eddig kiadott összeg 177.850,-Ft.A Családsegítő és Gyermekjóléti Szolgálat 2025. évi beszámolóját 2025. március 18-án elfogadtuk.

2.2.e. A Justh Zsigmond Művelődési Ház és Könyvtár 2024. évi beszámolója 2025. február 18-án elfogadásra került.

A bizottság támogatásával a szociális tüzelőanyag pályázata beadásra került, 2025. évben 660 q barnakőszén került megpályázásra, 3.101.340,- Ft értékben a **szociális célú tüzelőanyag támogatás helyi szabályairól szóló 9/2017. (VIII. 10.) önkormányzati rendelet értelmében.**

***2.3. Egyedi feladataink, határozataink -*** Emberi Erőforrások Minisztérium által 2025. évben meghirdetett Bursa Hungarica Felsőoktatási Önkormányzati Ösztöndíjpályázata. Ez az ösztöndíjpályázat a korábbi évhez hasonlóan „A” és „B” típusú pályázati lehetőséget foglal magában.

1. Az „A” típusú pályázat a már felsőoktatásba részt vevő hallgatók számára kerül kiírásra /folyósítási időszaka: 1X10 hónap/
2. A „B” típusú pályázat a felsőoktatási tanulmányokat kezdeni kívánó fiatalok számára kerül kiírásra /folyósítási időszaka: 3X10 hónap/

|  |  |  |  |
| --- | --- | --- | --- |
| **Év:** | **Pályázók**  **száma:** | **Típus:** | **Összeg**  **Ft/fő/hó** |
| 2019. | 9 fő | „A” | 5.000,- |
| 2020. | 8 fő | „A” | 5.000,- |
| 2021. | 8 fő | „A” | 20.000,- |
| 2022. | 6 fő | „A” | 20.000,- |
| 2023. | 5 fő | „A” | 25.000,- |
| 2024. | 7 fő | „A” | 50.000,- |

**3.1. Egészségügyi alapellátás*-* Gádoros Nagyközség Önkormányzat következő feladata az egészségügyi alapellátás biztosítása településünkön.**

**Az egészségügyi alapellátás Háziorvosi/házi gyermekorvosi szakma demográfiai és financiális problémai mellett megújításra és megerősítésre szorul településünkön. 2015.évi CXXIII.törvény egészégügyi alapellátásitörvény módosítása értelmében változás történt, ami érinti a központi ügyeleti rendszert, a védőnői szolgálatot, valamint az önkormányzati praxis körzethatárait:**

***„20. §***[***\****](https://net.jogtar.hu/jogszabaly?docid=a1500123.tv#lbj36id1e42)*(1) Az önálló orvosi tevékenységről szóló 2000. évi II. törvény végrehajtására kiadott rendelet szerint, 2023. január 1. napjától számítva hat hónapja tartósan betöltetlen háziorvosi körzet tekintetében a praxiskezelő jogszabályban meghatározott ellátásbiztonsági és gazdaságossági szempontok figyelembevételével, a települési önkormányzatok bevonásával jogszabályban meghatározott módon gondoskodik a háziorvosi feladatok ellátásának biztosításáról.*

A 2024. augusztus adatok szerint 820 betöltetlen praxisról szólnak, de a számok változnak 2025. május hónapban 864 tartósan betöltetlen háziorvosi körzet (6 hónapnál hosszabb ideje betöltetlen háziorvosi praxis) volt Magyarországon – írja a GKI.

**Gádoros Nagyközség Önkormányzatának 2021.07.01-től tartósan betöltetlen a Házi Gyermekorvosi praxisa van. Jelenleg a feladatot négy fő helyettesítő Csecsemő és gyermekgyógyász szakorvossal és 1 fő egészségügyi szakdolgozóval látja el. 2025. október 1-jétől minden nap napi 2 órában történik az ellátás. Az iskola egészségügyi feladatok ellátását – részmunkaidőben heti 3 órában Dr. Bod Margit Zsuzsanna Iskola-egészségügyi szakorvos látja el.**

**2007. október 13-tól településünkön a tartósan betöltetlen I. számú Háziorvosi körzetet 2022. november 01. napjával Dr. Körmöczy Ildikó felnőtt háziorvos szolgálati jogviszonyban, praxisjog engedélyt kapott heti 20 órában, 1 fő helyettes egészségügyi szakdolgozóval napi 4 órában és 1 fő orvosírnokkal Gádoros, Kossuth utca 13. szám alatti Házigyermekorvosi rendelőben.**

**3.2. Gádoros Nagyközség Önkormányzatának a helyben történő ingyenes vérvételi szolgáltatás a lakosság részéről 90 %-os, a fekvőbetegek otthoni vérvételi szolgáltatás lehetőségének biztosítása az aktuális egészségügyi jogszabályokat figyelembe véve folyamatos a házi segítségnyújtás szolgálat bevonásával.**

***4.1 Kulturális és sport rendezvények –*** A helyi kulturális és sportéletben rendkívül aktív a civil szektor, ami nagymértékben hozzájárul a kötelező Önkormányzati feladatok magas színvonalú ellátásához.

**A bizottság tagjai igyekeztek az intézmények által szervezett programokon, rendezvényeken ünnepségeken részt venni, és amennyiben szükség volt aktív tevékenységükkel segíteni a program sikerét.** **Besz**ámolási időszakra vonatkozóan három innovatív, együttműködésen alapuló projekt sikeres koordinációja is megemlítendő Gyermeknap, és az Idősek Világnapja rendezvény, valamint Justh Zsigmond és a róla elnevezettművészti díj története kiadvány kiadása, amit civil szervezetek közösségfejlesztő tevékenységek kapcsán sikerült megvalósítani az Önkormányzatnak.

Községi életterünk változatos kulturális programjainknak köszönhetően.

**5.1** Gádoros Nagyközség Önkormányzatának Képviselő-testülete a 8/2024. (XI. 20.) önkormányzati rendelettel módosította Gádoros Nagyközség Önkormányzata Képviselő-testülete és Szervei Szervezeti és Működési Szabályzatairól szóló 10/2019. (VIII. 16.) Önkormányzati rendeletét, melyben úgy döntött**,** hogy **a települési támogatások elbírálását a Szociális, Kulturális, Egészségügyi és Sport Bizottság hatáskörébe adja 2025. január 1. napjától.**

|  |  |  |  |  |
| --- | --- | --- | --- | --- |
| ***Hónap*** | ***Beérkezett kérelmek*** | | | |
| ***Összesen*** | ***Támogatott*** | ***Elutasított*** | ***Hiánypótlást*** |
| ***Január*** | ***10*** | ***9*** | ***1*** | ***-*** |
| ***Február*** | ***13*** | ***9*** | ***2*** | ***2*** |
| ***Március*** | ***7*** | ***5*** | ***2*** | ***-*** |
| ***Április*** | ***10*** | ***10*** | ***-*** | ***-*** |
| ***Május*** | ***4*** | ***4*** | ***-*** | ***-*** |
| ***Június*** | ***2*** | ***2*** | ***-*** | ***-*** |
| ***Július*** | ***7*** | ***5*** | ***2*** | ***-*** |
| ***Augusztus*** | ***7*** | ***7*** | ***-*** | ***-*** |
| ***Szeptember*** | ***5*** | ***5*** | ***-*** | ***-*** |
| ***Október*** | ***9*** | ***8*** | ***-*** | ***1*** |
| ***MINDÖSSZESEN*** | ***74*** | ***64*** | ***7*** | ***3*** |

A rendszeres települési támogatások esetében jelentősen megnövekedett a kérelmek száma, zömében a falusi CSOK során vásárolt szociálisan érintett beköltözések miatt, valamint az infláció és megélhetési problémák emelkedése miatt. Az elutasítások zöme a helyi rendeletben rögzített vagyon- vagy jövedelemhatár meghaladásából adódott. **A segélyek tekintetében továbbra is arra figyeltünk, hogy reálisan, döntsünk.**

**Jogszabályi köteleségemnek eleget téve a Szociális, Kulturális, Egészségügyi és Sport bizottság elnökeként *ismételten* kérem, Gádoros Nagyközség Önkormányzatát, a** Gádoros Nagyközség Önkormányzata Képviselő-testülete2/2015 (III.1.) Önkormányzati rendeletea pénzbeli, természetbeni és személyes gondoskodást nyújtó szociális ellátásokról hatályos rendeletét **aktualizálni szíveskedjék a** **jogviszonyoknak megfelelően, amit ezen beszámolóval együtt négy éve kérek Gádoros Nagyközség Önkormányzat vezetésétől.**

**Javaslatok a Képviselő-testület részére**

**5.2** A Szociális Bizottság a 2024. év tapasztalatai alapján az alábbi intézkedéseket javasolja a Képviselő-testületnek:

1. A **Rendszeres Települési Támogatás** keret összegének 380 **%**-os emelése a 2025. évi költségvetésben, a megnövekedett igények fedezésére.
2. Vizsgálja felül a Helyi szociális rendelet hivatkozása **jövedelemhatárait**, annak érdekében, hogy a támogatásban részesülők köre reálisabban tükrözze a jelenlegi megélhetési költségeket.
3. Kezdeményezze az Idősek Otthona szolgáltatás **tárgyi feltételeinek fejlesztését** a férőhelyek bővítése céljából.

**6.1 Összegzés**

A Bizottság munkája gyors és konstruktív volt, az ügyintézési határidőket minden esetben tartani tudtuk**. Köszönet illeti a Bizottság tagjait is, hogy jelenlétükkel biztosították a határozatképességet, aktív részvételükkel pedig a megalapozott döntések meghozatalát.** A hivatal és az intézmények közötti szakmai együttműködés hatékony, **munkánk során a bizottság szoros kapcsolatot ápolt a szociális, egészségügyi, közoktatási intézmények vezetőivel, tisztában volt a nehézségekkel, illetve az elért eredményekkel. Önkormányzati intézményeket érintő napirendi pont tárgyalásakor kivétel nélkül, a tanácskozási joggal meghívott, vagy az őt képviselő személy megjelent.**

**A bizottság munkáját az együttműködés jellemezte, a döntések többsége a konszenzuson alapult, de az eltérő vélemények a szavazatokban is kifejeződnek. Az előterjesztések többsége írásban került a bizottság elé, a napirendekhez a bizottság, sok esetben módosító indítványt, kiegészítést fogalmazott a határozati javaslatokhoz, rendelettervezetekhez.**

**A döntések jogszabályi keretek közötti tartásában segítette a bizottságot Gádoros Nagyközség Önkormányzatának Jegyző Asszonya, a bizottság valamennyi ülésén részt vett, és előterjesztőként vagy hozzászólóként segítette a Bizottság munkáját. Az előkészítő munkában jelentős feladat hárult a Gádoros Nagyközség Önkormányzati Hivatal feladatkörrel érintett dolgozóira is. Tisztelettel köszönöm munkájukat.**

**Határozati Javaslat:**

1. A Képviselő-testület **elfogadja** a Gádoros Nagyközség Önkormányzat Szociális, Kulturális, Egészségügyi és Sport Bizottságának a 2025. évben végzett munkájáról szóló beszámolót.

2. A Képviselő-testület felkéri a Polgármestert, hogy a 2026. évi munkatervének összeállításakor és az éves munka során kiemelten kezelje a beszámoló **5.2 pontjában** szereplő, az ellátórendszer fejlesztésére és a helyi rendeletek felülvizsgálatára vonatkozó javaslatokat, a 2026. évi költségvetés soron következő módosításakor **vizsgálja felül** a Szociális, Kulturális, Egészségügyi és Sport Bizottság által kezelt pénzügyi keretek növelésének lehetőségét.

**Gádoros, 2025. november 5. Fekete Tiborné**

**Szociális, Kulturális, Egészégügyi és**

**Sport bizottság elnöke**