**Települési Értéktár Bizottság**

**BESZÁMOLÓ**

**A Képviselő-testület 2025. november 18-án tartandó rendes ülésére a bizottság munkájáról**

**Tisztelt Képviselő-testület!**

Tájékoztatom a Tisztelt Képviselő-testületet, hogy a Békés Vármegyei Kormányhivatal 2025. évben a Közigazgatási és Területfejlesztési Minisztérium Területi Közigazgatásért Felelős államtitkárának utasítása alapján elvégezte a helyi önkormányzatok szervezeti és működési szabályzatáról szóló önkormányzati rendeletektörvényességi vizsgálatát, mely során a célvizsgálat a Gádoros Nagyközség Önkormányzata Képviselő-testülete és Szervei Szervezeti és Működési Szabályzatáról szóló 10/2019. (VIII.16.) önkormányzati rendelet esetében szakmai segítségnyújtással élt.

Az SZMSZ megalkotásakor a felhatalmazó rendelkezésként hivatkozott Mötv. 143. § (4) bekezdés a) pontja 2014. január 01.-től hatálytalan volt, valamint a Települési Értéktár Bizottság létrehozására a felhatalmazást nem a Mötv., hanem a magyar nemzeti értékekről és a hungarikumokról szóló 2012. évi XXX törvény biztosítja, így annak szabályozása nem lehet az SZMSZ része. Jelen módosító rendelettel a jogszabályoknak megfelelően javításra került.

A Települési Értéktár Bizottság fakultatív bizottság, amelynek 2025. évben nem volt ülése.

Jelenleg a bizottság előtt nincs bírálásra váró javaslat.

A Települési Értéktár Bizottság személyi összetétele:

A bizottság 3 főből áll, ebből képviselő-testületi tag 2 fő, külső tag egy fő.

2024. október 8. napjától a tagok összetétele:

A bizottság elnöke: Simondán Vilmos települési képviselő.

A bizottság tagjai: Varga Zsolt települési képviselő

Molnárné Szabó Ágnes külső tag.

***A Települési Értéktár Bizottság munkáját a 324/2020. (VII. 1.) Korm. rendelet a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló rendelet alapján végzi.***

***„1. A nemzeti értékek szakterületenkénti kategóriái***

**1. §**(1) A nemzeti értékek adatait a települési, tájegységi, megyei és ágazati értéktárakban, a Magyar Értéktárban, valamint a Hungarikumok Gyűjteményében a következő, szakterületenkénti kategóriák szerint kell azonosítani és rendszerezni:

*a) agrár- és élelmiszergazdaság:*az agrárium szellemi termékei és tárgyi javai beleértve az erdészet, halászat, vadászat, az élelmiszerek és állategészségügy területét;

*b) egészség és életmód:*a tudományos és népi megelőzés és gyógyászat, természetgyógyászat szellemi termékei és tárgyi javai;

*c) épített környezet:*a környezettudatos építési munka eredményeként létrehozott, illetve elhatárolt épített része, amely elsődlegesen az egyéni és közösségi lét feltételeinek megteremtését szolgálja, valamint az embert körülvevő környezet fenntartásához kapcsolódó szellemi termékek;

*d) ipari és műszaki megoldások:*az ipari termelés - beleértve a kézműipart, kézművességet is - szellemi termékei és tárgyi javai;

*e) kulturális örökség:*a kulturális örökség szellemi és tárgyi javai;

*f) nemzetiséghez kapcsolódó érték:*az adott nemzetiség identitásához kötődő jelen- vagy múltbeli nyelvi, folklór, öntevékeny, illetve hivatásos előadó-művészeti, hitéleti, alkotóművészeti hagyományainak összessége, valamint nemzetiség által épített és tárgyi örökség;

*g) sport:*a fizikai erőnlét és a szellemi teljesítőképesség megtartását, fejlesztését szolgáló, a szabadidő eltöltéseként kötetlenül vagy szervezett formában, illetve versenyszerűen végzett testedzés vagy szellemi sportágban kifejtett tevékenység;

*h) természeti környezet:*az ember természetes környezetének tárgyi javai, valamint az embert körülvevő környezet fenntartásához kapcsolódó szellemi termékek;

*i) turizmus és vendéglátás:*a turizmus és a vendéglátás szellemi termékei és tárgyi javai.

A Bizottság, a Települési Értéktárba érkezett javaslat benyújtását követő 90 napon belül dönt az értéktárba való felvételről, és annak eredményéről a javaslattevőt írásban értesíti.”

**2025. szeptember 19-én Békéscsabán a Vármegyenapon vettem át a 2024. évben a Települési Értéktárba felvett két érték oklevelét, mely átadásra is került a javaslatot benyújtó személy részére.**

**Ennyiben kívántam tájékoztatást adni a bizottság munkájáról.**

**Kérem a Tisztelt Képviselő-testületet a bizottság munkájáról szóló beszámoló elfogadására.**

**Gádoros, 2025. november 4.**

**Simondán Vilmos s.k.**

**Települési Értéktár Bizottság**

**elnöke**