

**Gádoros Nagyközség Önkormányzata**

**5932 Gádoros, Kossuth Lajos utca 16.**

ELŐTERJESZTÉS

a KÉPVISELŐ-TESTÜLET 2025. november 18-ai rendes ülésére

**3.b. Napirend:**

**Tárgy:** Beszámoló az Önkormányzat és intézményei háromnegyed éves gazdálkodásáról

**Előterjesztő:** Dr. Szilágyi Tibor polgármester

**Készítette:** Dr. Szilágyi Tibor polgármester

**Előzetesen tárgyalja:**

**Az előterjesztés a jogszabályi rendelkezéseknek megfelel:** Kőszegi Erzsébet Mária jegyző s.k.

**Az előterjesztéssel kapcsolatos törvényességi észrevétel:**

**A döntéshez egyszerű** ☒

**minősített** ⬜ **többség szükséges.**

**Az előterjesztés a kifüggesztési helyszínen közzétehető:**

**Igen** ☒

**Nem** ⬜

**Az előterjesztést nyílt ülésen kell tárgyalni**. ☒

**Az előterjesztést zárt ülésen kell tárgyalni. ⬜**

**Azelőterjesztés zárt ülésen tárgyalható. ⬜**

**Előterjesztés**

**A Képviselő – testület 2025. november 18-án tartandó rendes ülésére a költségvetés 2025. III. negyedévi alakulásáról szóló tájékoztatáshoz**

Tisztelt Képviselő–testület!

Gádoros Nagyközség Önkormányzatát a 2025. III. negyedévi pénzügyi helyzetéről tájékoztatjuk, mely jogszabályban nem előírt, de a költségvetés végrehajtásának időarányos követését szükségesnek tartjuk bemutatni.

A tájékoztató összeállításának alapját, Gádoros Nagyközség Önkormányzata Képviselő – testületének az önkormányzat 2025. évi költségvetésének megállapításáról szóló 2/2025. (II.19.) önkormányzati rendelete és az önkormányzat III. negyedévi könyvelési anyaga, valamint az ezekből készített önkormányzati összesítő képezi.

A tájékoztató fő feladata az előirányzatok időarányos teljesítésének bemutatása, valamint a költségvetési rendeletben megjelenő előirányzatok és a költségvetési egyenleg ismertetése. Cél a finanszírozható gazdálkodás biztosítása, ami a bevételek esetében a betervezett előirányzatok időarányos beszedését, kiadások esetében a takarékos gazdálkodás megvalósítását jelenti.

A működés zavartalan biztosítása érdekében célként lett kitűzve, hogy Gádoros Nagyközség Önkormányzata pályázatot nyújt be a költségvetési törvény 3. számú mellékletének 2.1.5. pontja alapján az Önkormányzatok rendkívüli támogatására vonatkozóan. A REKI támogatás a települési önkormányzatok működőképességének megőrzésére vagy egyéb, a feladataik ellátását veszélyeztető helyzet elhárítására szolgál. A támogatásra egy önkormányzat legfeljebb három alkalommal pályázhat legkésőbb 2025. október 31.-ig. 2025.március 13-án Önkormányzatunk benyújtotta a pályázatot, melyen 8.300.178 forintot nyert el. Második alkalommal is benyújtásra került a pályázat 2025.május 30-án, melyen 5.672.668 forintot nyertünk el. Harmadik alkalommal is benyújtásra került a pályázat, mely jelenleg elbírálás alatt van.l

Az Önkormányzat, a Polgármesteri Hivatal és az intézmények az ellátandó feladatoknak megfelelően önálló költségvetéssel rendelkeznek. A Polgármesteri Hivatal és az intézmények az Önkormányzat költségvetési intézményeként működnek, a tevékenységük ellátásához szükséges forrást az Önkormányzat bocsátja rendelkezésükre intézményfinanszírozás keretében.

Az Önkormányzat 2025. III. negyedévi költségvetési **módosított bevételi főösszege 1.459.739.615 forint,** melyből 173.605.465 forint az előző év költségvetés maradványa. A III. negyedévig összesen **1.222.754.471** forint bevétel teljesült. A módosított előirányzathoz viszonyítva a teljesítés **83,77 %**. A bevétel összegében szerepel 21.697.007 forint felhalmozási célú támogatás értékű bevétel, mely a következő összegeket tartalmazza:

Közfoglalkoztatási programhoz felhalmozási támogatás 10.113.450 forint

TOP PLUSZ-1.2.3-21.BS1.2022-000333 Belterületi utak fejlesztése 1.583.346 forint

MFP-UHJ/2025 Piactéri utca burkolat felújítása 10.000.211 forint

Az Önkormányzat költségvetési **módosított kiadási főösszege 1.459.739.615 forint**, melyből III. negyedévben **1.046.227.547 forint** teljesült, amely **71,67 %-os** teljesítésnek felel meg.

A 2025. III. negyedévi költségvetésünk kiemelt bevételi előirányzatainak teljesítését önkormányzati szinten intézményekkel együtt összevontan az 1. számú melléklet tartalmazza. Míg intézményenként és azon belül kormányzati funkciónként a bevételek alakulását az 1.1-1.5 számú mellékletekben mutatjuk be.

**Bevételek:**

Az intézmények működési bevétel soron kerülnek elszámolásra az intézményi térítési díjak, sírhely kiváltása, bérleti díjak, a START munkaprogram által megtermelt mezőgazdasági termékek értékesítéséből származó bevételek, a hétvégén kötött esküvők térítési díja, továbbszámlázott belföldi szolgáltatás díjai, valamint a kiszámlázott általános forgalmi adó bevételei.

Az értékesített mezőgazdasági termékek értéke: **Nettó 5.947.728 forint**

Értékesített élő állatok, zöldségfélék és kalászosok értéke:

Sertés 2.717.962 forint

Kukorica 307.086 forint

Zöldségfélék, fűszerpaprika 441.494 forint

Búza 2.481.186 forint

|  |  |  |  |
| --- | --- | --- | --- |
| **Működési célú támogatások államháztartáson belülről** | | | |
| **Eredeti előirányzat** | **Módosított előirányzat** | **Teljesítés** | **Teljesítés %-a** |
| 641.454.877 | 742.095.305 | 582.340.957 | 78,47 |

Itt kerülnek elszámolásra az III. negyedévig utalt állami támogatások, TB támogatások, a Mezőgazdasági és Vidékfejlesztési Hivataltól kapott támogatások, és a START munkaprogramra biztosított támogatások, melyből a bérek, járulékok és a programok költségei kerülnek kifizetésre.

A megkapott állami támogatások részletezése.

Az állami támogatásokat az önkormányzat időarányosan megkapta.

|  |  |  |  |  |
| --- | --- | --- | --- | --- |
| **Önkormányzatok központi működési támogatásainak alakulása** | | | | |
| **Megnevezés** | **Eredeti előirányzat** | **Módosított előirányzat** | **Teljesítés** | **Tejesítés %-a** |
| Helyi önkormányzatok működésének általános támogatása | 149.937.769 | 158.430.240 | 118.691.040 | 74,92 |
| Települési önkormányzatok egyes köznevelési feladatainak támogatása | 158.719.200 | 178.543.739 | 139.983.131 | 78,40 |
| Települési önkormányzatok egyes szociális és gyermekjóléti feladatainak támogatása | 235.602.490 | 245.264.302 | 189.405.001 | 77,22 |
| Települési önkormányzatok gyermekétkeztetési feladatainak támogatása | 18.028.028 | 18.059.378 | 13.716.974 | 75,95 |
| Települési önkormányzatok kulturális feladatainak támogatása | 7.871.641 | 9.632.091 | 7.320.387 | 76,00 |
| Működési célú költségvetési támogatások és kiegészítő támogatások | 0 | 17.074.186 | 17.074.186 | 100,00 |
| **Összesen:** | **570.159.128** | **627.003.936** | **486.190.719** | **77,54** |

Sikeresen pályáztunk a Szociális célú tüzelőanyag vásárlásához kapcsolódó támogatásra. A támogatói okirat 660 mázsa barnakőszénről szól 3.101.340 forint értékben. 960 mázsa zsákos barnakőszén megrendelésre került 5.730.240 forint értékben az Ormosszén Zrt-től

A közhatalmi bevételek alakulását részleteiben az 1. számú melléklet tartalmazza.

Az Önkormányzat a folyószámla hitelkeretből 2025.09.30-án 18.905.244 forintot vett igénybe. Az előterjesztés készítésekor /2025.10.30.-án/ az igénybevett hitelkeret összege 34.224.272 forint.

**Kiadások:**

A személyi juttatások teljesítése 450.455.635 forint, mely a módosított előirányzat 76%-a.

A munkaadókat terhelő járulékok teljesítése 56.233.791 forint, mely a módosított előirányzat 74%-a.

A dologi kiadások teljesítése 190.498.416 forint, mely a módosított előirányzat 60%-a.

Működési célú pénzeszközátadás államháztartáson kívülre a civil szervezetek támogatását, rendezvények kiadásait, TB támogatások tovább utalását, kötelező tagdíjak és hozzájárulások kifizetéseit tartalmazza. A kifizetéseket az 5. számú melléklet részleteiben is tartalmazza.

A társadalom,- és szociálpolitikai juttatások teljesítése 17.479.736 forint. A kifizetéseket a 6. számú melléklet részleteiben is tartalmazza.

A, beruházási kiadások teljesítése 15.404.792 forint. A kifizetéseket célonként a 4. számú melléklet tartalmazza.

A felújítási kiadások teljesítési összege 11.577.635 forint. A kifizetéseket célonként a 3. számú melléklet tartalmazza.

Az ÁHT-n belüli megelőlegezés visszafizetése soron 22.963.334 forint szerepel. Ez az az összeg, amit 2024 decemberében megkaptunk a 2025. évi állami támogatás előlegére.

A kiadásokat önkormányzati szinten intézményekkel együtt összevontan a 2. számú melléklet tartalmazza. Míg a kiadások részletezését intézményenként és kormányzati funkciónként a 2.1-2.5 számú melléklet tartalmazza.

**Pénzkészlet alakulása 2025.09.30.-án a pénztárakban:**

|  |  |
| --- | --- |
| **Intézmények** | **Összeg** |
| Gádorosi Manóliget Óvoda és Mini Bölcsőde | 289.555 forint |
| Gondozási Központ | 637.095 forint |
| Művelődési Ház | 47.920 forint |
| Polgármesteri Hivatal | 27.785 forint |
| Önkormányzat | 372.165 forint |
| **Összesen:** | **1.374.520 forint** |

**Pénzkészlet alakulása 2025.09.30.-án bankszámlákon:**

|  |  |  |
| --- | --- | --- |
| **Intézmények** | **Összeg** | **Kincstárnál vezetett** |
| Gádorosi Manóliget Óvoda és Mini Bölcsőde | 663.626 forint |  |
| Gondozási Központ | 1.923.348 forint |  |
| Művelődési Ház | 81.963 forint |  |
| Polgármesteri Hivatal | 28.528 forint |  |
| Önkormányzat | 42.255.991 forint | 121.511.927 forint |
| **Összesen:** | **44.953.456 forint** | **121.511.927 forint** |

Az Önkormányzat pénzkészletéből a nagyobb részt a pályázatokra megkapott összegek teszik ki, melyek elkülönített számlán vannak vezetve.

A START-os számlán **9.830.964** van elkülönítve, melyből a bérek, járulékok és a programok költségei kerülnek kifizetésre.

Az államháztartásról szóló 2011. évi CXCV. törvény 111. §. (3) bekezdése előírja, ha a megítélt európai uniós forrásból nyújtott pályázati támogatás összege meghaladja az ötvenmillió forintot, akkor kincstárban vezetett forintszámlán elkülönítetten kell vezetni ezen összegeket.

Önkormányzatunk is megnyitotta az Államkincstárnál az elkülönített számlákat. **Belterületi út** **fejlesztés**, a számla egyenlege a III. negyedév végén **22.499.096 forint.** **Élhető települések**, melynek a III. negyedév végén **5.438.412 forint** volt az egyenlege. Továbbá elkülönített számlát kellett nyitni a **Külterületi utak fejlesztése**, melynek a III. negyedévi egyenlege **417.693 forint,** valamint a **Tóth asszony épületének felújítása,** melynek a III. negyedévi egyenlege **291.875** **forint. Gondozási központ energetikai felújítása,** melynek egyenlege **92.864.851 forint.**

Kérem a Tisztelt Képviselő-testületet az előterjesztés megvitatására és elfogadására.

**Határozati javaslat:**

A Képviselő-testület az önkormányzat és intézményei 2025. III. negyedévi gazdálkodásáról szóló beszámolót elfogadja.

Gádoros, 2025. november 04.

Dr. Szilágyi Tibor

polgármester