**Gádoros Nagyközség Önkormányzata**

**5932 Gádoros, Kossuth Lajos utca 16.**

**Tel: 06 (68) 490-331 Pf.: 13**

**Internet: *www.gadoros.hu* E-mail:** [**gadoros@gadoros.hu**](mailto:gadoros@gadoros.hu)

**Hivatali kapu: GADOROSONK, KRID: 553159149**

**ELŐTERJESZTÉS**

**A Képviselő-testület 2025. november 18-án 16 órától tartandó soron következő ülésére**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. tv. 119. § (3)-(6) bekezdései írják elő a helyi önkormányzatok belső kontrollrendszerének működését.

Ennek keretében a jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

Feladata egyben a felügyelt költségvetési szervek ellenőrzése is. A hivatkozott jogszabály alapján a helyi önkormányzatra vonatkozó éves belső ellenőrzési tervet a Képviselő-testület az előző év december 31-ig hagyja jóvá.

Az államháztartásról szóló 2011. évi CXCV. törvény (Áht.) 70 §-a alapján az irányító szerv belső ellenőrzést végezhet

1. az irányítása alá tartozó bármely költségvetési szervnél,
2. a saját vagy az irányítása, felügyelete alá tartozó költségvetési szerv használatába, vagyonkezelésébe adott nemzeti vagyonnal való gazdálkodás tekintetében,
3. a nyújtott költségvetési támogatások felhasználásával kapcsolatosan a kedvezményezetteknél és lebonyolító szerveknél,
4. a köztulajdonban álló gazdálkodási társaságok takarékosabb működéséről szóló 2009. évi CXXII törvény 1. § a) pontjában meghatározott köztulajdonban álló gazdasági társaságnál.

*( Köztulajdonban álló gazdasági társaság: az a gazdasági társaság is, amelyben a helyi önkormányzat többségi befolyással rendelkezik)*

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet (Bkr.) értelmezésében a belsőellenőrzés független, tárgyilagos bizonyosságot adó és tanácsadó tevékenység. Az Áht. 70. §. (2) bekezdésében foglaltaknak megfelelően a belső ellenőr bizonyosságot adó és tanácsadó tevékenysége keretében a jogszabályoknak és belső szabályzatoknak való megfelelést, a tervezést, gazdálkodást és a közfeladatok ellátását vizsgálva megállapításokat és javaslatokat fogalmaz meg a költségvetési szerv vezetője részére. A belső ellenőr ezen túl más tevékenységbe nem vonható be.

A belső ellenőr tevékenységét a költségvetési szerv vezetőjének közvetlenül alárendelve végzi, jelentéseit közvetlenül a szervvezetője részére küldi meg.

Az éves ellenőrzési terv elkészítésére vonatkozó szabályokat a Bkr. 15. fejezete tartalmazza, mely meghatározza a költségvetési szerv vezetőjének feladatát.

A belső ellenőrzési tervnek kockázatelemzés alapján felállított prioritásokon és a belső ellenőrzés rendelkezésére álló erőforrásokon kell alapulnia. A belső ellenőrzés így tudja betölteni funkcióját.

Ezen szempontok figyelembe vételével készült a belső ellenőrzés ütemterve, melyet ezúton terjesztek mellékletként a Tisztelt Képviselő-testület elé.

**Határozati javaslat:**

A Képviselő-testület a határozat mellékletét képező, 2026. évi belső ellenőrzési ütemtervet jóváhagyja.

Gádoros, 2025. november 7.

Kőszegi Erzsébet Mária

jegyző



**GÁDOROS**

**NAGYKÖZSÉGI ÖNKORMÁNYZAT**

**2026. ÉVI**

**BELSŐ ELLENŐRZÉSI MUNKATERVE**

Összeállította: Haklik Józsefné

belső ellenőr

**Gádoros NAGYKözség ÖNKORMÁNYZAT**

**2026. ÉVI BELSŐ ELLENŐRZÉSI MUNKATERVE**

Gádoros Nagyközség Önkormányzat *2026.* *évi belső ellenőrzési tervét* a költségvetési szervek belső kontrollrendszerét és belső ellenőrzésének rendjét szabályozó 370/2011. (XII.31.) kormányrendelet (Bkr.) 31. §-nak rendelkezései szerint és a Pénzügyminisztérium által 2022. szeptemberben kiadott szakmai módszertani útmutató alapján állítottam össze.

A Bkr. 31. §

(3) Az elvégzett kockázatelemzés során magas kockázatúnak minősített területekre az éves ellenőrzési terv készítése során kiemelt figyelmet kell fordítani, és a lehető legrövidebb időn belül ellenőrizni kell.

(4) Az éves ellenőrzési terv tartalmazza:

a) az ellenőrzési tervet megalapozó elemzések és a kockázatelemzés eredményének összefoglaló bemutatását;

b) a tervezett ellenőrzések tárgyát;

c) az ellenőrzések célját;

d) az ellenőrizendő időszakot;

e) a rendelkezésre álló és a szükséges ellenőrzési kapacitás meghatározását;

f) az ellenőrzések típusát;

g) az ellenőrzések tervezett ütemezését;

h) az ellenőrzött szerv, illetve szervezeti egységek megnevezését

i) a tanácsadó tevékenységre tervezett kapacitást;

j) a soron kívüli ellenőrzésekre tervezett kapacitást;

k) a képzésekre tervezett kapacitást;

l) az egyéb tevékenységeket

Gádoros Nagyközség Önkormányzata külső szolgáltatóval látja el a belsőellenőrzési feladatokat, ezért az ellenőrzési kapacitás, a képzés és egyéb tevékenységre fordított idő meghatározása nem szükséges.

A terv a kockázatelemzés alapján felállított prioritásokon és a rendelkezésre álló erőforrásokon alapul.

Az elemzések szintézise alapján a következő fő folyamatokban vizsgáltuk a kockázati tényezők szerepét, jelentőségét, súlyát és kezelésük alternatíváit.

Kötelezettségvállalások műveleti sorrendje és nyilvántartásai

Költségvetés tervezése

Beszámolási és jelentési kötelezettségek teljesítése

Informatikai rendszer kialakítása

Költséggazdálkodás

Az eredendő és a kontrollkockázatok előzetes becslése és értékelése szerint határoztuk meg a belső kontrollrendszerek kockázati szintjét.

A fő folyamatokhoz rendelt kockázati tényezőket két kritérium a bekövetkezés valószínűsége és a szervezetre gyakorolt hatásának összevont értékelése alapján rangsoroltuk. Az integrált mutatók a következő sorrendet mutatják:

Jogszabályi változások hatása

Belső szabályozás komplexitása

Kontrolltevékenységek működése

Személyi változások hatásai

Az összevont kockázati prioritások mellett figyelembe vettük a belső ellenőrzés egyéb szakmai szempontjait és így alakítottuk ki a tervjavaslatot.

A magasabb kockázati fokozatba sorolt folyamatok rendszeres és következetes ellenőrzése hozzájárul a kockázatkezelés jogszabályban előírt hatékony és eredményes végrehajtásához.

A kockázatelemzés összefoglalását a 3. számú melléklet mutatja be.

A tervezett ellenőrzések tárgya.

Az ellenőrzés tárgykörébe tartozik az önkormányzat működési feltételeinek és a működtetésre kapott támogatások felhasználása és az elszámolás szabályszerűségének vizsgálata, valamint az ezekhez kapcsolódó pénzügyi-számviteli bizonylatok összefüggésének vizsgálata.

Szintén az ellenőrzés tárgykörébe tartozik a Roma Nemzetiségi önkormányzat működési feltételeinek, valamint a működtetésre fordított kiadások szabályszerű felhasználásának vizsgálata, valamint utó ellenőrzése.

A tervezett ellenőrzések célja és módszerei.

A 2026. évi belső ellenőrzési tervben *szabályszerűségi ellenőrzés, pénzügyi ellenőrzés és utó ellenőrzés* végrehajtását prognosztizáljuk.

A szabályszerűségi ellenőrzés annak megállapítására irányul, hogy a vizsgált szervezet működése, tevékenysége megfelelően szabályozott-e, illetve, hogy a vonatkozó szabályozás érvényre jut-e.

A pénzügyi ellenőrzés célja költségvetési szerv pénzügyi elszámolásainak, valamint az ezek alapjául szolgáló számviteli nyilvántartások ellenőrzése;

Az utóellenőrzésaz előzőleg végrehajtott ellenőrzés megállapításainak, a hozott intézkedések teljesítésének és azok hatásának vizsgálatát jelenti.

Az előző célrendszer keretében vizsgáljuk az alábbi követelmények érvényesülését.

* A működés és a gazdálkodás során hogyan valósult meg a tevékenységek gazdaságos, hatékony és eredményes végrehajtása.
* A vizsgált szervezet milyen színvonalon teljesítette elszámolási kötelezettségeit.
* A működést szolgáló eszközök állapota. Hogyan érvényesült az a funkció, hogy az erőforrásokat megvédjék a veszteségektől, a károktól és a nem rendeltetésszerű használattól.
* A személyi változások hatásai mennyiben befolyásolták a gazdálkodási feladatok ellátását.

A Pénzügyminisztérium által 2022 szeptemberben kiadott szakmai módszertani útmutató ajánlása alapján, a soron kívüli ellenőrzések elvégzésére a rendelkezésre álló éves ellenőrzési erőforrás 10-30% -nak elkülönítése ajánlott. A 2026. évi ellenőrzési ütemtervben 20 %-os arányban terveztük a soron kívüli ellenőrzésre rendelkezésre álló idő keretet.

Gádoros, 2025. november 7.

|  |  |
| --- | --- |
|  | Haklik Józsefné  belső ellenőr |

**BELSŐ ELLENŐRZÉSI MUNKATERV 2026. ÉVRE**

**2026. évi belső ellenőrzési terv részletes adatai**

1. számú táblázat

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Sorszám** | **Az ellenőrzés tárgya** | | **Az ellenőrzés célja, módszerei, ellenőrzendő időszak** | **Azonosított kockázati tényezők** | **Az ellenőrzés típusa** | **Az ellenőrzött szerv, szervezeti egység** | **Az ellenőrzés tervezett ütemezése** | **Az ellenőrzésre fordítandó kapacitás (ellenőri nap)** |
| 1. | | A helyi önkormányzatok működéséhez és ágazati feladatainak ellátásához nyújtott támogatások felhasználása és elszámolása | **Ellenőrzés célja:** Az állami hozzájárulások 2025 évi felhasználásának és elszámolásának vizsgálata  **Ellenőrzés módszerei**:  dokumentumok és számviteli nyilvántartások vizsgálata  **Ellenőrzendő időszak**: 2025. év | Nem megalapozott adatszolgáltatás  Szabálytalan elszámolások valószínűsége | Szabályszerűségi és pénzügyi | - Gádoros Nagyközségi Önkormányzat  - Gondozási Központ,  - Manóliget óvoda és mini bölcsőde | 2026. I. negyedév | 10 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Sorszám** | **Az ellenőrzés tárgya** | **Az ellenőrzés célja, módszerei, ellenőrzendő időszak** | **Azonosított kockázati tényezők** | **Az ellenőrzés típusa** | **Az ellenőrzött szerv, szervezeti egység** | **Az ellenőrzés tervezett ütemezése** | **Az ellenőrzésre fordítandó kapacitás (ellenőri nap)** |
| 2. | Roma Nemzetiségi Önkormányzat 2026.I- III. negyedévi gazdálkodása | **Ellenőrzés célja:**  a 2026. évi elszámolásokat, a jogszabályi előírásoknak és a saját szabályzatokban foglaltaknak megfelelően vezették-e?  **Ellenőrzés módszerei**: elemzés, értékelés, tesztelés, dokumentumok és nyilvántartások vizsgálata  **Ellenőrzendő időszak**: 2026. január 1-től 2026. szeptember 30-ig terjedő időszak | belső szabályozottság és szabályosság | pénzügyi | Roma Nemzetiségi Önkormányzat | 2026. III. n. év | 3 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Sorszám** | **Az ellenőrzés tárgya** | **Az ellenőrzés célja, módszerei, ellenőrzendő időszak** | **Azonosított kockázati tényezők** | **Az ellenőrzés típusa** | **Az ellenőrzött szerv, szervezeti egység** | **Az ellenőrzés tervezett ütemezése** | **Az ellenőrzésre fordítandó kapacitás (ellenőri nap)** |
| 3. | 2025. évi  intézkedési tervek utóellenőrzése | **Ellenőrzés célja**:  annak megállapítása, hogy a 2025. évi intézkedési tervekben foglaltakat végrehajtották-e  **Ellenőrzés módszerei**: gazdálkodással kapcsolatos szabályzatok elemzése értékelése, bizonylatok ellenőrzése, közvetlen megfigyelésen alapuló ellenőrzés.  **Ellenőrzendő időszak:**  2025-2026. év | pénzügyi szabálytalanságok valószínűsége | utó ellenőrzés | Gádoros Nagyközség Önkormányzata | 2026. IV. negyedév | 2 |
|  | | | | | | | |
| **Összesen:** | | | | | | | **15** |

**2026. évi éves ellenőrzési terv összefoglaló adatai**

2. számú táblázat

|  |  |  |  |  |  |
| --- | --- | --- | --- | --- | --- |
| Ellenőrzés típusa | Ellenőri kapacitás  revizori nap | Db | | | |
| Magas prioritású | Közepes prioritású | Alacsony prioritású | Összesen |
| Rendszerellenőrzés |  |  |  | - |  |
| Pénzügyi ellenőrzés | 3 | 1 |  | - | 1 |
| Szabályszerűségi ellenőrzés | 10 | 1 |  |  | 1 |
| Informatikai rendszer ellenőrzés |  |  |  |  |  |
| Utóellenőrzés | 2 | 1 |  |  | 1 |
| Megbízhatósági  ellenőrzés |  |  |  |  |  |
| Tanácsadás | 5 |  |  |  | ----------- |
| Továbbképzésre fenntartott | -------- | ------- | ---------- | ----------- | ----------- |
| Soron kívüli ellenőrzésre tervezett | 5 |  | ---------- | ----------- | ----------- |
| Összesen | 25 | 3 |  |  | 3 |

**KOCKÁZAT ELEMZÉSI ÖSSZESÍTŐ TÁBLÁZAT**

**2026. évi tervhez**

3. számú táblázat

|  |  |  |  |  |
| --- | --- | --- | --- | --- |
| **Sorszám** | **A kockázati tényezők megnevezése** | **Valószínűség prioritása** | **Hatás prioritása** | **Összesített kockázati**  **besorolása** |
| 1. | Jogszabályi változások hatása | magas | magas | magas |
| 2. | Bevételek realizálhatósági szintje | magas | magas | magas |
| 3. | Pénzügyi szabálytalanságok bekövetkezésének hatásai | alacsony | magas | közepes |
| 4. | Szervezeti változások hatásai | közepes | magas | magas |
| 5. | Belső szabályozás komplexitása | közepes | magas | magas |
| 6. | Kontrolltevékenységek működése | magas | magas | magas |
| 7. | Személyi változások hatásai | magas | magas | magas |
| 8. | Alkalmazott munkaerő képzettsége | magas | magas | magas |
| 9. | Tévedések bekövetkezése | közepes | közepes | közepes |
| 10. | Csalás, korrupció | alacsony | magas | alacsony |